Hakha Township NLD EC pawl cung ah ka ngaihchiatnak ka langh termi asi – Lai Lungrawn Post\nAugust 22, 2020 admin Chin News\nPhuang ve cang ning ka lungfahnak.\nAtialtu. No Al 30 June 2020 ni in NLD party le Halkha peng NLD executive member in ka chuak cang. Ka chuahnak aruang hna cu: 1.12 June ah tuahmi Halkha peng NLD candidate thim lio ah zei bantuk dah acang ti cu nan theih cio dih cang. Peng EC member cheukhat nih a thlithup le ningcang loin vawi 3 bak meting an tuah i an nawnnok dih. Azizu tu an um lo. Party ah biatak tein aa peemi tu thim duh loin meting hmanh thaten akai bal lomi an thim hna. Senthang Halkha le Miepeng Zokhua lei tiang in nan lung afak cio ti kan theih. 2. Halkha peng NLD party hruaitu pawl hi PAT lawng an si i an hmuh ning zong hi PAT level lawng asi. NLD headquarter in an chuahmi ဒီလွိုင္းဂ်ာနယ္ lawng hi an rel khawhmi asi. Times Magazine le Newsweek te hna cu arel cu chim lo a hmuh hmanh an hmu bal lai lo. CNN le Al Jazeera zong a thei balmi an si lo.\nIndia ah state pa zeizat ti hmanh an hngal lai lo. National League for Democracy timi zong hi zohlo in tial ter hna usi law athiam lomi an tam lai. Phundang in chim ah cun cirik akai ciami lawng an si. Little knowledge is dangerous tikhi an si. Keimah hi Yangon ka rian ka kaltak i 2017 kum dih ah Halkha NLD party ah ka lut i Township EC member ka si. Thlakhat vawikhat tuah mi meting poh ah bau lo tein ka kai. Halkha NLD zung ah foreigner an rat tik ah keimah le Dr. Moses Thla Cung hi biachawn tu kan si. Meting kai tik poh ah Pu Thla Hre le Pu Lian Ceu hi transport tuanvo la tu an si. Ahnu cun keimah zong nih ka bawmh ve hna. Chin State Hluttaw Speaker Pu Zo Bawi khual atlawn tik poh ah ka zulh i Mekazin ah ka tial. Social media kip ah laica kawlca le mirangca in ka thanh dih. Thinthang magazine kum khat ca ka hlut rih hna. 2019 May ah Yangon NLD headquarter ah tuahmi Research Group meting ah Laitlang aiawh in ka kai. Challenges for 2020 Election timi ah Laitlang aiawh un minit 10 bia ka chim. Media le adangdang nih an ka hal mi vialte zong ka thiam tawk in ka leh khawh hna. 2019 June 26 in Sep thla dongh tiang USA ah ka tlawng i State tam nawn ka phan. Lai Church le civui hna ah vawi 6 bak NLD party caah bia ka chim. Halkha Cherry Lam ah inn le lo he tlariprep tein khua asami ka si. Yangon ka rian kaltak in kan Lairam caah tuan ve ding in kaa tim nain an ka pee duh lo.\nCu caah ka rak tlaihchan ngaimi le ka tanh tukmi NLD in ka chuahnak asi. Keimah kong tawite 1. Health Assistant riantuanmi ka si i kum 40 deng ka tuan hnu ah vuanthok reng in pensen ka la. 2. Myanmar Health Assistant Association ah President ah vote in an ka thim i 2016 tiang ka tuan. 3. Yangon Lanmadaw ah zung athu i Philippine Company asi mi Hc Nielsen Co.Ltd ah Mananing Director ka tuan. 4.Rian ka tuan lio ah an cozah sawmnak thawng in New Delhi le Bangkok hna ah meting vawi 2 veve ka kai.International hmai ah English in vawi 3 bia ka chim.Panel Discussion ah kaa tel.UNFCCI ah English in tuahmi press release ah minung 5 chung ah kaa tel. President U Thein Sein chan lio ah Myanmar Health Resource Management Committee member ah an ka thim ve. Kan thiamnak le ka tonmi zong nih a tlinh veko nain an kan thim duh lo. Atu cu kum 70 ka tling cang i hmailei ah cun kaa tel kho ti lai lo.Fa le biangaih can asi cang tiah ka ruah. Candidate list ah ka min an hmuh lo caah ramchung ramleng hawikom le aka hngalmi pawl an ngaih a chia.Yangon le Taing le Pine dangdang in NLD ka hawile zong an lung a nuam lo. Ngaihchiatpinak ca an ka kuat.\nA cung i ka tial bang in cirik akai ciami le Party awnnak ruat loin Tender ngahnak lawng aruat mi le Amyota Naingnganzi le Party naingnganzi hmanh athleidang kho lo mi PAT pawl tang ah um ka zuam ti lo caah party in ka chuahnak asi. Ara laimi thimnak ah mizei dah mee kan peek lai ti zong Halkha nih biatak in ruah aherh cang. 2015 lio ah cun NLD asi mi poh rak peek asi. Aralaimi ah cun minung zoh kan hau cang lai. Kan Halkha caah atuan kho taktak mi le Halkha a daw taktak mi lawng kan peek ahau tihi naa fian ahau cang. Ownership cu Halkha kan si. Baibal ca Joshua chung bang in “Kei le ka innchungkhar cu kan i fiang cang. Ka rualchan le ka khuami zong an i fiang dih cang.”Aa fiang rih lomi zong fian ter ding in program ka ngei cang. A herh ka ti tik ah social media ah kawlca in ka tial than lai. Fianternak: Mah ca hi NLD party le pumpak in aho hmanh ka soiselnak asi lo. Hakha Township NLD EC pawl cung ah ka ngaihchiatnak ka langh termi asi. Nihin ah Hakha Post ah an chuah ciami asi. Lungsau te in aka relpiakmi cung ah chim cawk lo lunglomhnak ka ngei. No Al\nChina ram ah Chinpa a tlau, thla hnih tluk a thawng an thei ti lo


Thalkhat chung in National Unity Government nih PDF hriamnam an pek cang lai, an tlaih mi ting 10 he thlengter asi, KNU Brigade 5 le BGF an ikap, – Kawltu Team\nThalkhat chung in National Unity Government nih PDF hriamnam an pek cang lai, an tlaih mi ting 10 he thlengter asi, KNU Brigade 5 le BGF an ikap,\nAugust 25, 2021 Pu Tawn Mang\nNational Unity Government (NUG) nih military council hna doh ding ah ruamhmannak tuah asi cang, hmun dang dang ah dir mi PDF cu mipi venhimnak ca ding ah, Hriamnam dang hna le Meithal pek an timh cang, NUG acoyah Defense Minister U Raymond nih a chim, NUG acoyah Ministry of Defense department cu, Ethnic armed group hna he tangti in nawl ngeihnak alak tu, sual ralkap hna dohnak ca ding ah tiah,s D-Day cu Itontinak an ngei, ruahmannak tuah asi cang tiah theih asi.\nKampalet mino an tlaih hna mi cu, minung pakhat ah ting 10 he ithleng ding ah, Military nih cathanh nak an tuah,\nKampalet mino an tlaih mi hna cu minung pakhat ah ting 10 he thleng ding ah tiah, Military Council-nih Chin state, Kampalat township chung ah facang phur mi hna cu, buhfai thiar military council sipaiten kap tura thupek (fireing order) an chhuah mai bakah, chhan awm lova, an man thalaite chu mi pakahtah nuai 10 zela tlan chhuak turin military council chuan a hriattir tih hriat a ni.\nKanpalet khua chung ah hin mino an tlaih tawn mi hna cu, police station an an phan pi hnu ah Tnagka ting 10 he an tlanter tawn tiah thei asi, Mi pakhat ah ting 10 pek aher, vawikhat ah an pek dih lo hmanh ah ting 5 pekter hnu ah adang cu ahnu ah an pekter tawn tiah an ti, cheu khat hna cu thil hna an lak piak hnu ah chuahter an si tiah theih asi fawn.\nKampalet Township chung ah military council ralkap hna nih civil minung 20 leng an tlaih cang ati, cu bantuk in an tlaih mi hna cu tangka pek in chuahthan an si, minung pahnih belte cu mipi venhimtu CDF he pehtlainak ngeih asi tiin atu tiang an chuahter rih lo tiah thei asi, Nihin ah khan facang phur mi hna cu sual ralkap hna nih tlaih piak ding ah order an chuah caah, facang, Sii/medicine hna le ei din hna an tlaih piak caah hmun tampi ah harsatnak ngei in an buai ngai tiah thei asi.\nKNU Brigade 5 le BGF an ikap hna,\nNizan ah khan KNU brigade 5 Control area chung ah Border Guard Force ( BGF) an luh ruang ah an ikap hna, Thai Karen village in Thanlwin (River) tivahi 20 KM hrawng asi, April ni 29 ah khan KNU/KNLA miphun ralkap hna nih, sual ralkap hna kut in KNU ram hi anlak piak than kha asi, Thailand le Myanmar ram ri Thanlwin (River)tiva pawng hrawng ahy hin, Myanmar ralkap camp 5 um mi hna cu, KNU/KNLA nih April 5 in may thla chung ah khan biatak tein an thuat hna khi asi.\nKNU/KNLA kut ah a um than hnu ah mah hmun area hi KNU/KNLA lei nih control cawlh khi asi, Nizan ah khan Myanmar ralkap le BGF lei nih thazang thar in anrak thuat ve fawn khi asi, KNLA Brigade 5 control area chung ah anrak lut than cu, BGF le Myanmar ralkap lei hi Thanlwin (river) tiva an phan ah hin KNLA Brigade 5 he an ikap cawlh, BGF le KNLA ah hriamhma ngei mi zei maw zat an um tiah news nih anrak tarlanghter khi asi.\nBGF minung 30 cu Kayin khua Kautkarat Monk school chung ah an um cawlh, Tu zing suimilam 9.am ah khan Myanmar ralkap minung 70 cu hriamnam hna he an lut than, BGF pawl hi Thumb river pawng Thanlwin (river) lei panh in an kal fawn hna, KNU lei nih hin an control area chung ah BGF le myanmar ralkap an luh ni ah idoh kahnak a um cawlh ko, August 23 in KNLA Brigade 5 lei nih hin miphun ralkap duty ter ding in an kalter ve cawlh ko, tiah news report nih alanghter mi asi.\n← Thawngtha bia Kum 18 le kum 35 karlak asi mi hna caah rian tuannak ding ah Australia working Holiday Visa apply khawh asi,\nBiden cu US forces hna withdraw deadline extend kong ah alung amit cang ruang ah CIA Chief le De facto Leader Mullah Baradar hna cu Kabul khuapi ah Secret meeting ngeih asi, →


“Ebenezer: A tu tiang a kan bomhtu Pathian” (Thus far the Lord has helped us) 1 Samuel 7:12\nMay 11 le 14 kar ah khan Pyin Oo Lwin (Maymyo) ah Cawnpiak an ka sawm caah ka va kal. Lisu Baibal Sianginn ah cawnnak tuah a si. Hi sianginn ah hin inn thar nganpi pahnih a um. Lisu mirum (Mogok khua i an ngeihchiah cheuhra cheukhat cu a mah ta a si ti tiang in an chimmi Aung Thein) nih ting 1000 leng dih in a sakpiakmi hna a si. Mi phun pakhat nih Pathian a zummi mirum pakhat ngeih a hlawk ning hi mu ti in ka hngar ngai hna. Cu inn dawhdawh hna cu hman ka thlak hna lai tiah Camera ka chuah i hmeh ka vun zalh ahcun ka hmet kho lo. Zeicah tiah Camera chungah Battery a rak um lo caah a si. Ka thawh lai zan, inn ah Battery charging ka tuahnak ah Battery KA PHILH tak caah a si. Philh lo ding thil kan PHILH tikah a pawi tuk tawn.\n1 Samuel 7:12 ah kan hmuhmi Ebenezer timi sullam cu Bawmhnak Lung (stone of help) tinak a si. Pathian bomhnak philhlonak caah phummi lung tinak a si. Baibal ah philh lo ding, lungchungah icinken peng ding aa tialnak hmun hnih in kan langhter ahcun:\n1. “Iziptram ah sal na rak si le Bawipa na Pathian nih khika khan a thawngmi kut le samhmi ban in an chuahpi kha na cinken lai …” (Deuteronomy 5:15; 15:15).\n2. “A sal Abraham tefa hna, Pathian nih a liangnganmi khuaruahhar a tuahmi le baikhiahnak a tuahmi kha philh hna hlah u, a thimmi Jakob tefa hna, philh hlah u” (Salm 105:5-6).\nHi Baibal cang hna nih hin: Kan chuahka in nihin kan dirhmun tiang Pathian nih a thluachuah rel cawk lo he a kan hruai peng … ti hi philh lo ding timi hi a si.\nZeicahdah Samuel nih Lung a bunh?\nSamuel hlan ah tlangbawi ngan a rak tuanmi cu Eli le a fa le pahnih (Hophni le Phineas) an si. Mah hna pafa rual nih hin Biakinn ah Pathian pekchanhmi pawl kha an fir (1 Samuel 2: 12 ff.). Biakinn riantuantu nu hna kha an sualpi hna. Pathian an cungah aa lawm lo. Cu caah Eli cu phuah in Samuel he thlen a si. Eli fale pahnih zong ral kut ah an thi.\nIsraelmi hna le Filistin mi hna cu Aphek nelrawn ah ral an i do. Israel ralkap 4,000 an thi (1 Sam. 4:2). Cu caah Israel upa pawl nih Shiloh ii a ummi Pathian kuang cu va lak in an sin ah chiah ding in khua an khan. Eli fa le pahnih kha Pathian kuang va lak in raldohnak hmun ah rak put ding in an thlah hna. Cu lawngah Pathian nih a kan khamh lai, ral kan tei lai tiah an ruah. An ruah bantuk in thil a si taktak lo. Israel ralkap 30,000 an thi chap rih. Hophni le Phineas zong an thi ve. Filistin mi nih Pathian kuang cu an tlaih (1 Sam. 4:11).\nFilistin pawl cu Pathian kuang cu an iput i an vahpi. Asinain an vahpi nak paoh ah rai a tlung. An tak a bo i mitampi an thi. An khua ah Zu in a khat. Filistin pawl cu an tih tuk. Ahohmanh Pathian kuang cu an naih ngam lo. Cu caah Sui in tuahmi bo zuk 5 le Sui zu zuk 5 he Israelmi sinah an pek than hna (1 Samuel 5-6). Pathian kuang cu Kiriath Jearim mi nih an va lak i Abinadab inn ah an chiah. Cu ka ahcun kum 20 a um nain Israel mi vialte nih Pathian kha an ngai than (1 Sam. 7:2). Kuang lawng um in thinlung ah Pathian umpi lo cu lung a hmui lo, hna a ngam kho lo tinak a si.\n1 Samuel 7 kan rel tikah: Pathian kuang cu Israelmi hna sinah kum 20 a um cang nain an hna a ngam kho hlei lo. An thinlung chungah Pathian kuang kan sinah a um nain Pathian thluachuah kan sin ah a um lo tiah an ruah. Cu caah Israelmi nih Pathian kha an ngai (1 Sam. 7:2). Pathian umpi nak kha an lung chung in an herh tuk.\nPathian thluachuah hmuhnak le hmuhlonak a ruang?\nLeviticus 26 rel tikah: “Ka bia nan ngaih lo ahcun .. nan cungah khulrang in ttihnung ka tuah ve lai …” (14-16) timi kan hmuh. “Nan thawnnak, nan ipawrhlawtnak kha ka hrawh lai …” (19). “Nan lak ah sahrang ka thlah lai, nan fa le an seh lai, nan lam a thing lai,” (22) tiah kan hmuh. Biathlam 2:5 zongah: “Na sualnak khan na mer tak hna lo ahcun na mei vannak kha ka thial lai,” ti a um.\nSamuel nih Israelmi hna cu: “Bawipa sinah nan lung dihlak in nan kir a si ahcun … Filistin nan ral hna kut in an chuah hna lai,” tiah a ti hna (1 Samuel 7:3). Cu ticun Israel mi hna nih Baals le Ashtoreths pathian hna an hlawt i Bawipa rian lawng kha an tuan. Cun an i ngaichih i rawl an ulh i ‘Bawipa sinah kan sual cang,’” tiah an ti. Kum 20 a rauh hnu ah an i ngaichih. An lung an i thleng. Cu le cangka in Filistin ral cu fawi tein an tei. An hriamnam that caah le an thawn caah a si lo. Pathian nih aw in an ral Filistin hna kha khuarit in a rit hnawh hna caah Filistin pawl cu an i tuai. An zam. Israel mi nih Filistin pawl cu an dawi hna i an thah dih hna.\nCu tikah Samuel nih lung pakhat kha a lak i, “EBENEZER: ATU TIANGIN BAWIPA NIH A KAN BOMH” tiah a bunh. Pathian nih an ral a teipiak hna nak kha Zungzal Philhlonak caah Lung a phummi a si.\nKan umnak hmun le ram kip ah Ebenezer: Philhlonak Lung bunh cio usih\nVawlei Ralpi Voihnihnak (WW II) lio ah khan Tuluk ram ah Mission rian a raktuanmi Gladys Alyward an timi nu pakhat cu ngaktah 100 a cawm hna. Japan nih Tuluk a hunglak thluahmah tikah ngakchia 100 he an zam ve. Ni 14 chung rawl lo in an kal cang. An re a thei tuk cang. Adonghnak ah Gladys Alyward nih, “Kafale kei cu ka kal kho ti lo, mah ka hin thih kan hau ko cang,” tiah a ti hna. Ngakchia nu te pakhat nih, “Kanu Moses le Israel mi kha Pathian nih rilisen a tanpi hna tiah pei Baibal tuanbia na kan chimh tawn kha,” tiah a ti. Alyward nih cun, “Kei cu Moses ka si lo cu ta,” tiah a leh. Ngakchia nu te nih, “Kanu, ziah hlan lio Moses sin ah a rak iphuangmi Pathian cu nihin kan mah sin zongah a phuangve Jehovah Pathian cu a si kun lo maw,” tiah a ti tikah Alyward cu a tha a hung tlung than i a fa le 100 cu himnak hmun tiang a zampi khawh hna.\nNihin kan sining, kan dirhmun cio phak khawh dingah hin Pathian nih lam phunphun in a kan hruai peng. Cu Pathian cu Israelmi hna bantuk in kan philh i kan mertak sual maw? Vawlei chawva, thil dang tampi ah lungthin chiah in Pathian hnu kan chilh sual ahcun mual kan pho lai. Kan umnak hmun le ram kip ah Pathian dawtnak dawtnak philhlonak “EBENEZER: Atu tiang Bawipa nih a kan bomh peng” timi ROLUNG cu bunh khawh i zuam peng hna usih.


Nizan Ah Vawleicung Minthang “Maradona” A Thi Timi Thawng A Len Bakin Mah Biaelnak A Chuak Colh – Chin World News Evening\nNovember 26, 2020 Salai Van Sport\nNizan ah vawleicung bawlung chuih thiam bik timi minthang Maradona “Argentina” nih lung zawtnak in mual a kan liamtak timi tawngpang a vun than bakin a theitu le amah fans hna cu ngaihchia ngaingai in um cio a si. Vawleicung minthang tampi nih an lungtthat lonak le an sian lonak kong cu an langhter cio.\nHi kong he pehtlaiin Nizanah Maradona a thi timi vawleipi nih a theih rual rual in biaelnak pakhat a chuak colh. “Mah cu football fans karlah biaelnak a hun chuah colh hi si. Mah hna chungah adodah a thiambik”? Timi a chuak colh. Nangtah hodah a thiambik na ti ve?\nRelchih: US Thimnak kongah Joe Biden a cak tiah timi hi zumh awk attha rih lomi thil a si. Tulio US thimnak konghe pehtlaiin Media kip nih an langhtermi Joe Biden nih teinak a hmuh timi hi zumh awk attha lo taktak mi thil asi. Lih thawngpang hna nih Trump zong nih dirhmun akianh cang tiah thawngzamhnak kip nih an langhter pin ah Trump zong nih White House a chuahtak lai tiah a phunphun in an chim.\nTihi, zumtu vialte hna nih cun kan theih awk a si i, kan Bawipa Pathian nih hin a bawi tthutden in khua akhaang peng ko i, cu bia cu zumtu hna nih kan i hngahhlang tuk mi Jesuh Khrih taksa, a khrihfabu le ami hna cu thla kan campeng ko. Kan hnu lei in Pharoh ralkap rual hna nih a kan dawi i, kan hmai lei ah Rilipi nih akan kham. Sihmanhsehlaw Donald Trump le America mipi caah Pathian rianttuannak hi kan cuanh lio asi.\nDaitein um uh, Pathian ka si tihi thei uh tiah akan ti, Khrihfa kan sinak bangin thawngzamhnak kip zumh colh loin siseh thlacam daithlan hlah uh tihi cah kan duh fawn hna. Thlacam nun akan petu le ruahchannak tampi akan ruahtertu nih hin kan mit hmuh ah zeithil dah a tuah lai tihi hngak ko hna usih. Credit: PC Biaksiam


VIDEO - Russia ser 'minung bantuk robot' a phortu vancunglawng cu ISS a phan cang | The Chin Express\nHome Theihtlei Pawl Theihtlei VIDEO – Russia ser ‘minung bantuk robot’ a phortu vancunglawng cu ISS...\nVIDEO – Russia ser ‘minung bantuk robot’ a phortu vancunglawng cu ISS a phan cang\nMoscow, Russia — Russia ser minung bantuk robot a phortu vancunglawng (spacecraft) cu vancung hmunlawng (aa-ka-tah) ah sakmi Ramkip Vancunglawng Dinhnak (International Space Station – ISS) ah tluang tein a phan cang.\n‘Fedor’ tiin auhmi minung tia robot cu minung cawlcangh ning aa cawn kho. ISS rianttuan vancunglawng mong pawl ca i ttih a nungmi hmun pawl ah rianttuan cawnter dingin an thlahmi asi. Wire hri bunh, screw hrenh, meithahnak gas hman, tbk., a cawng lai.\n“ISS he aa tong cang, tluang tein aa peh cang,” tiah NASA thawngthanhtu nih a thanh.\nMinung cit lomi, Fedor phortu vancunglawng rocket in an thlah lio cu NASA nih TV in live a thlah. NASA thawngthanhtu nih “vancunglawng cu tluang hithiat tein Ramkip Vancunglawng Dinhnak (ISS) lei a panh thliahmah ko” ati.\nAtu hi vancung hmunlawng (Kawl holh in aa-ka-tah) ah sakmi Ramkip Vancunglawng Dinhnak (ISS) chungah rianttuantu minung 6 an um lio asi. Minung bantuk robot he cun rianttuantu 7 an si cang lai.\nMinung bantuk sehzuk a phortu vancunglawng (Kawl holh in aa-ka-tah-yin) cu Nilini ah Russia ram thlanglei i Kazakhstan khua um vancunglawng thlahnak hmun in an thlah. September 7 tiang ISS ah a um lai. ISS chung rianttuan vancunglawng mong (astronaut) pawl bawmh a cawng lai.\nVancunglawng cu Ramkip Vancunglawng Dinhnak (ISS) ah an thlah ahhin vancunglawng monghthiam nih an i cit i an mongh tawn. Atu ahcun minung pakhat hmanh cit loin zehzuk nih tluang tein ISS tiang a mongh khawh cang.\nRamkip Vancunglawng Dinhnak (ISS) a phak lio VIDEO\nFedor hi vancung hmunlawng ah thlah hmasa bikmi robot asi lo. 2011 ah US space bu NASA nih General Motors company he i bawm in an sermi minung bantuk robot ‘Robonaut 2’ a rak thlah. Ttihnungmi hmun ah rianttuanter dingin rak thlahmi asi ve. A seh rawh caah 2018 ah vawlei an ttumpi tthan.\n2013 ah, Japan nih ‘Kirobo’ tiin minh an bunhmi robot hmete cu Japan vancunglawng mong bawi pakhat he ISS ah a rak kuat ve. Toyota company he i bawm in sermi robot asi. Anih cu bia zong ruah khawh a rak si nain Japan holh lawng in ngah.\nRamkip Vancunglawng Dinhnak (ISS) cu kum 1998 ah an rak serh khawh. Suimilaam 1 ah meng 17,000 rangin vawlei a hel peng.\nRamkip Vancunglawng Dinhnak cu cuttuh nganpi asi i a chungah minung umnak, vancunglawng dinhnak, tbk., aa tel.\nRamkip Vancunglawng Dinhnak (ISS) an serning


Ahmaannak (Transcent Truth) | Radio Veritas Asia\nPope biachim mi\nPope John Paul II nih “Minung phu thar kha fek seh tiah ser`than duh ah siseh, buainak phunkip fonh i harnak pek ruangah a rawk a `tumchuk cangmi vawleicung minung phu kha a thar`than dingin ser`than duh ah siseh, aana hman uknak ruangah tonlio mi buainak phuntling kha lonh duh siseh, adik ahmaan i zohchun awktlak asimi zalonnak zulhphung upadi kha zulh duh ah siseh, minung phu kha ‘Ahmaannak’ cungah ser tuah tiah a cawnpiak”.43\nA pehrih mi cu; “Vawleicung minung phu cu, ahmaannak cungah hram a bunh i ningcang tein a ser si cun a `thancho le a karhcho lawng siloin minung huham zong kha a kilven i a khamhpiak asi” tiah a cawnpiak.44\nTanglo aana hman uknak cu minung nunnak nih a ngeihmi ahmaannak kha duhlo caah uknak chia a chuakmi pakhat asi. Cucaah sawhsawh in banhkhawh lomi ahmaanak (Transcendent Truth) kha a pom khawhlo ahcun minung huham himding le minung nunnak `thanchonak caah aamah khannak a umlo.\n“Ahmaannak” sertu le khamhtu asimi Pathian le ser si hnuah khamhnak a hmu`than mi, minung hna cu “ahmaaanak” ah nifatein an iton. Cubangin asangbik, a donghnakbik `thatnak le nunning ziaza huham hna cu “ahmaanak” ah an iton. Cucaah minung nunnak, vawleicung minung phu cungah “ahmaanak” ti cu “Nunnak thaw” bantukin abiapituk mi asi.\n43. Pope John Paul II, Encyclical letter Veritatis Splendor, Vatican Press. 1983 n. 99\n44. Pope Paul XXII, Encyclical Letter. Pacem in Teris, Vatican Press. n.35


Ruah A Phu Taktak! Ralkap Nih Phaisa Khuazei Ahdah An Lak Lai! Phaisa Sernak (Namnak) Sehzung Cu An Kut Ah A Um! – Chin 11 News\nRuah A Phu Taktak! Ralkap Nih Phaisa Khuazei Ahdah An Lak Lai! Phaisa Sernak (Namnak) Sehzung Cu An Kut Ah A Um!\nKhiing cangh phun deuh in cuanh ah teh… Rakhine ANP cu Raap lei kam ah an ibeek. Anmah lei caṭialmi pakhat zong ah kan duhmi “Wah ram bantuk mah te i-uk khawhnak” ti phun hna an telh. Chin, Kachin, Kayin, Kayah, Shan le Mon teh?\nMon party pakhat nih khan cun raap lei an hoih ve. Thimnak tuah lio i NLD milaar ngang an timi a teitu mino pah nute phu kha an si, an ti. Adangdang pawl khi news ka dawi lonak sau, ka tlai kho ve hna lo. USDP le a hawikom party 32 nih raap an dirpi cia. Rawl nuar CDM in raap uknak thluk khawh si lai maw?\nKei ka Facebook hawikom le pawngkam sining ah cun, CDM cawlcangh ning a hraang ngai. Chinram lebang CDM nih teinak a hmuh ko ti dingin a um. Kawlram chung cozah rianṭuan vialte 100% bak nih rawl nuar in zung kai hna hlah sehlaw, Raap cu an ṭum lai maw? Pi Suu te phu tah cozah uknak cabuai cung ah cun an rak chuak kho kun lai maw? Mah cucu ruah ngai hau hnga. Kawlram mipi chimlo, anmah kuttang ralkap sawhsawh nunnak hmanh zei a rel lomi Kawl ralbawi pawl nih, cozah rianṭuan pawl zung kai lo ruangah an uknak an iṭhul lai ti cu ruah awkah a har ngai.\nAnnih cu mipi thimmi an si lo i anmah tein ṭhutnak aa lakmi an si. Thlachiat ruat lo phu an si. Pi Suu thin phawhter ah teh? SNLD ti phun party ngan deuh pipi nih Pi Suu khi a thin phawhter hna sehlaw, phundang in a khiing cangh aa mer kho men.\nSNLD nih raap ai kawpter ah cun, nute kan ti cu, raap he daihnak a ser kho. Cucu khiing icangh, game icelh phun khi si. “Elaw, kan lo hoi ko lai. An kan lanhtaak dih cang lai” ti phang lai i, “Nan tuahmi thimnak ah kan lut ve ko lai. Nain, kum khat chungah nan tuah bak lai mu. Ram kip in tlangtlaktu kan au hna lai. Cucu nan duh lai maw, nan ngamh lai maw?” a ti ko hna lai.\nRawl nuar phun khi miṭhami hna paw ṭaamter i miṭhalo pawl khim puung umter he ai lo sual hnga maw? Ralkap uknak chiahru duhnung lo tak doh le thlak duh ruang i rawl aa nuartermi pawl cu uar an um taktak. An pasal, an nusal bak teh. Cikhat emotion sawh in si loin, tuaktan deuh in van cuanh tikah, Ralkap le palik pawl cu lahkhah an vai ipe peng hnga. An kuttang misual 5000 phalh timi pawl cu ni cia in an hei phalh peng hna hnga.\nRalkap nih phaisa khuazei ahdah an lak lai tbk in FB ah ca hna a chuak. Wazi phaisa namnak sehzung cu an kut ah um na lakah, an duh chungin Kawl phaisa cu an inam khawh tikah cun, Kawl raap bak rawl nuar phun in kan hrem hna lai, ti khi cu… Credit: Salai C Alexander


Na Hrawm A Fah Peng Ah Cun A Tang Lei Langhter Mi Bantuk Hin I Thlawmh Law Na Dam Lai – Onlinenungak\nNa Hrawm A Fah Peng Ah Cun A Tang Lei Langhter Mi Bantuk Hin I Thlawmh Law Na Dam Lai\nNa Hrawm a fah tik ah zei tin dah na tuah piak lai?\nNi khuacaan a thlen caan i ruah na surh ter si lo le Ni lin lak i na um ruang ah nan Or hna a fah tuk caan te khi a um theu tawn tik ah huat a tlai ngai tawn pin ah si avang ngai tawn. A zuall deuh caan tibantuk ah cun Or/ Hrawm hna abit, biachim mi hmanh fiang lo tiang khin a um caan a um\nSi na in, Hi bantuk a fah caan i thlawmning cang te thiam ah cun a har lo tuk mi a si pin ah fawi tein a dam khawhnak lam a um.\n1. A Pakhatnak ah cun na hrawm a fah ah cun Cite le tilumphul te kha na ka in na uh lai ii na hrawm kha na tawl piak lai, cu ti tuahnak nih cun na hrawm kha chikhat te ah a that ter lai.\n2.Si Tlang Uh ding mi,Stepseal vic te kha na uh piak lai. Si dawr ah na cawk lai. Muthai bantuk in hmawm khawh mi hnrawm fah ah a thatuk mi a um ko caah na harawm fah le cangka in cucu hmawm piak khawh na zuam lai.\n3. Na hrawm a fah ruang ah na lu hna an fah chih a si ah cun Paracetimol kha na din piak lai.\n4. Cun Tilum chung ah khuailiti (Honey) na cawh lai i na din lai. Hi khuailiti nih hinn si caah a tha tuk mi thatnak a ngeih caah a tang kai tuk mi a si.\n5. Cun Tilum a tam khawh chung le na din khawh chung in din piak na zuam lai. Ka Hrawm a fak ai panh ka dolh kho lo ti bantuk in ti na din piak lo a si ah cun fawi tein dam khawh a har. ti tampi dinnak nih hrawm i a tang mi kan eimi nehnawi pawl kha a thianh i infection a khamh. Na Hrawm a fah lio ah Coffee, Zu ti bantuk kha din piak lo ding.\n6. Chantlin Sang ah na it lai. Na Hrawm a fah ruang ah na hnar in a chuak mi ti ruang ah khan thawchuah hna ahar ngai tawn. cucaah, chantling sang cung ihnak nih kha ti thawchuah harnak chung khan na kham.\nZeitik ah See-Khan Kan i piah lai?\n-A Cung lei langhter mi vial te na tuah ko nain na hrawm fah arel lo ah.\n– Pakhat khat na dolh i a fah ah,\n– Cun Na hrawm A lin i Athak/aza ti bantuk a si ah cun.\n– Lungmih luakchuah bantuk in um ah cun\nHi vialte a can sual ah cun nangmah he nai neih biknak see-khan ah nai piah zok ah atha. cun aherh mi si le cam an in pek mi tha te in na din ah cun atha than lai.\nZeitin dah kan i Kilven lai?\nA fawi mi te a si ko, na kut kha thiang te in tawl peng. အာဟာရ aum mi tampi rawl ei piak. mitkuh vuai tein ih piak. cun a khuh mi le a zaw mi pawng ah a si khawh chung in um lo neih lo i zuam . cu ti tuahnak nih cun hrawm fahnak in na luat lai.


MP Pu Bawi Khing le Chin Digest Executive Editor biaruah lio\nMP Tlingmi Pu Bawi Khing le Chin Digest Biaruahnak\nby June Nilian Sang\nHi biaruahnak cu Chin Digest - Vol. 3, No.1 ah chuah cangmi a si. Careltu caah siaherhnak he kan hun in thlahpiak hna. Thimnak tuah hlan le MP a tlin hlan i biaruahnak a si. MPa tlin hnu in biaruahnak zong The Chinland Post nih chuahding kan i tim.\nCD: Tutan ah MP nai cuh hnawhchan zeidah a si?\nBK: Ramkhel rian hi ka thisen zong nih a duh. Kan miphun ca le kan ram ca hrimhrim zong ahhin ka thih hlan bak ah zeital hi ka tuan kho hnga maw ti hi hlante in ka ruahmi a si caah atu hi kaa timhtuahnak a si.\nKeneh Dawhlo A Zulmi Chin Mino Caah Hodah Tuanvo Ngei?\nJune Nilian Sang\nCHIN DIGEST, Vol. 2/No.1| February 2016| Kan hnu January 12-16, 2016 tiang ni nga chung an tuahmi Kawlram remdaihnak conference (Union Peace Conference) cu Chinmi ca ko ah hlah maw a sunlawi bik khun ti awk in aum. Chinmi aiawhtu kan pale nih conference chung ah zei bia dah an chim, miphun dang sin ah zei kong dah an chuahpi timi ngaingai cu kan hngal lo__an kan chim ve fawn rih lo. Asinain Facebook ah hmanthlak an hun kan taar hnawhmi pawl zoh tik ah a hlan i uico le meheh bantuk in a rak i ralmi kan pule pawl hna an vai i tong ti kan hmuh.\nKumzabu 21 Ṭhithruaining : “Leadership in 21st Century”\nThawng Ṭha Thang NC\nChin Digest Vol. 2/No. 1| February 2016| Biahmaisa: Minung hna hi a phuphu in lungkua, tupi, horkuang le fingtlang lak i kan rak um lio te khan hruaitu timi cu an rak um cang. Lung, thir le dar chan tibantuk in siangpahrang nawlngaihnak chan in president chan tiang ṭhithruaining phunphun a hung chuak. Cawleng, rangleng chan ah cun ṭhithruaining zeitlukpi a rak si lem lo nain, atu kumzabu 21 hruainak cu aa dang tuk cang.\nChin Journalists Meeting at Hakha\nKawlram Thlennak Le Zalonnak Nih A Chuahpimi Chin Media Dirhmun\nSalai NS Aung\nChin Digest Vol 2/ No. 1| February 2015| Kum 50 lengkai bawm ah hren, fungfek he congh in sal bang uk le pen kan si i hramhram uknak nih a hriamnam ṭha bik pakhat ah aa ngeihmi fimcawnnak hrawh zong kan tuar. Kan kiangkap thil cang kan hngal kho lo, a hngalmi hnihkhat zong nih an chim, an ṭial ngam lo. Sihmanhsehlaw, tuarhlo ah 2012 in ramkomh Kawlram ah media lei zalonnak zong bi nawn in an hun onh. Teet ṭualmal in hun i tenh lulh cio a hung si. Kum 2013 ah tlangcungmi nih mah nuhrin holh in thawngzamhca chuah khawh nak phung a hung chuak. Kum 50 lengkai kan rak i uammi a tam tuk cang ko rua, kum hnih chung ah Chinram ah thawngzamh phu 16 leng a hung chuak i tualchung holh in chuahmi phu 14 an si. Sipuazi mit in zoh ah cun zuamcawhnak a tam. Media limhang a ṭhang ding a lo ngai. Asinain, nihin tiang ah Chin caholh in ṭialmi media pawl kan ṭhangcho taktak maw ti ah lungkhan a si hrim lo. A cheu cu a ṭumchukmi hmanh um len a si.


R.I.P : Minung Mah Zat Nunnak Khah I A Mah Nunnak Tiang Ai Thap Mi Pasal Tha – Buanchukcho\nR.I.P : Minung Mah Zat Nunnak Khah I A Mah Nunnak Tiang Ai Thap Mi Pasal Tha\nJune 12, 2021 admin BREAKING NEWS 0\nKarenni (Kaya) ralzaam pawl himnak hmun kalpi ding in ttuanvo a latu Karenni Army ralbawi Lieutenant Shi Phe (kum 30) cu June 11 ah Kaya ramkulh, Demoso ah a nunnak a liam. June 11 chun ah Demoso mipi himnak hmun kalpi ding in an timh lio ah SAC ralhrang an rak phan i, mipi a runven hnanak ah meithal in kah a tong caah a nunnak a liam hi a si.\nLt. Shi Phe hi Karenni Army ah kum 8 leng a ttuan cangmi a si i, nupi le fa pakhat a ngeimi zong a si. A nunnak a liam hlan ah SAC ralhrang ruang ah a zaammi Karenni mipi 100 leng himnak hmun ah a phakpi khawh hna. The Chin Journal\nthawngpang dang : Vaccination Centre Ah Puitling Film An Piahpiak Sual Hna i Damlo Pawl An Dirhmun Le An Launing Cu Khuaruahhar A Si\nGosta Resa Vaccination Center ah puitling a si cangmi nu le nu film an cannak video cu Screen lian miah an play sual i official te cu TV off dingin an buai len hna ti theih a si.\nVaccination center ah hin Vawlei cung mipi caah thil thahnem mi le hman dingmi i a chuah tawn i chikhat lo piah nutung film a rak langh thutmi cu a dam lomi hna nih cun mak an ti tuk i chim dingmi zong an thei kho lo.Screen lian i a rak langmi film hmutu hna nih cun hi thil cangmi kongah hin chim ding zong an thei lo.\nCun a chung i rian tuanmi hna le midang a hmutu hna zong cu khuaruahhar in an um ko hna.Sikhawh chungin officer te nih an buai pi hnuah plug cu a phawi i nutung film a rak chuahnak TV cu an off khawh.Hi thil a rak tuahtu hi nawlngei tu hna nih palik tel in an hlat cuahmah lio pi a si tiah an rak chim.\nMaw Ka Thin Aw Mino Tete Ram Le Miphun Caah An Nun An I Pek Mi Hi Uar An Um Kho Tuk E (+Video)\nR.I.P : Bawino Si Phe Le Ram Caah Nunnak Liammi Dihlak KNPP Ralkap Nih Upat Pek


Zeitindah Pa Vialte Uar mi Nu Kan Si Khawh Lai? – Salai Kawltu\nZeitindah Pa Vialte Uar mi Nu Kan Si Khawh Lai?\nPa thinlung lak khawh hi nu caah cun har dawh in a lang lo. Bible ca le tuanbia tampi i kan hmuh tawnmi cu nu fim nih pa thinlung fawi tein an lak tawn. Zeitindah nu fim, pa thinlung a la khomi kan si lai. A tanglei zulh awk lam tlawmpal te hi zul hna law pa vialte uarmi nu na si ko lai. Hi thil hna hi nu vialte sin i biathlithup bantuk a si. An biapi tak tak.\n‘Pa vialte uarmi nu’ ti kan chim tikah a Pa vialte kan uar lai ti kha chim duhmi a si lo. Kan chim duhmi cu zeibantuk in dah nu hi a um tikah pa nih a uar bik ti kha a si. Zulh awk lam pathum te lawng a um.\n1.Thenhhlimh Tein Na Um Lai.\nThenhhlimhnak kong ah na ziaza cu voikhat pi ah thlen cu naa harh pah kho men. Bianabia ah Nichiar te aa khawlhmi na si lo cun nichiar te i khawh cu naa harh pah lai. Asinain thenhhlimh te i um hi Pa nih an uar bik pakhat a si caah tuah khawh na zuam hrim hrim lai.\nNa taksa cu ttha tein na zohkhen lai. Pa vialte nih hin a thianghlimmi nu, a taksa tha tein aa zohkhenhmi nu hi an uar hna. Nu si tung i, i fihhnawmh tuk hi pa fim deuh nih cun an uar hna lo. A tanglei hna hi zulh na zuam lai:-\nNi Chiar i khawlh\nSam tha tein hriat\nNa Ha thiang te le rang te i chiah\nAngki thiang te he i thuam\nNa kut tin le na ke tin thiang te le dawh tein na chiah fawn lai.\n2.Na Cawlcangh le Na mit hmai na par ter lai.\nMuidawh lawng hi a rak za hrim lo. Na cawlcangh le na mit ttheh ah pa thinlung a la khomi nu si na zuam lai. Na mit ttheh (eye contact) hi pa thinlung laknak ah a biapi tuk. Pa cu na nih lai, naa lawmhnak cu na mit ah fiang te le dawh tein na langhter lai.\nPa he nan i ton tik le nan i hmuh tikah seconds tlawmpal tal na mit in dawh tein na zoh hmasa tawn lai i, na nih ta hmasa lai. Hi thil hi na ngamh lo zong ah na duhmi pa lakah cun tuah khawh na zuam lai. Pa thinlung chung ahcun na mit hmai aa dawh tukmi kha a cuang peng tawn ti kha philh hlah. Pa hmai na um tik zong ah tha tein na cawlcang lai. Zoh dawh lo tuk le i thlahdah tuk in na um lai lo. Na hnifenh, na angki hruk ning na ralring peng lai.\n3.Bia Ngaitu Tha Si na zuam lai. (Be a good listener)\nPa nih bia a chim duhmi kha tha tein ngaihpiak khawh na zuam lai. Bia a chim lio ah bia chim holh rel na sum lai. Bia a chim cuahmah lio na holh peng lai lo. Na holh caan tha tein zoh na thiam lai i, na holh caan a phanh in na holh ve tthan ding kha a si ko. Bia ngaitu ttha kan si lo i, kan biachimmi lawng midang ngaihter kan hman ahcun mi thinlung a lak khomi nu kan si kho lai lo. Pa nih hin hi bantuk tete hi an zoh ngaimi a si. Pa kha a ruahnak tampi chimter khawh na zuam tawn lai. Pa nih a ruahnak kha chimphuan ve kha a duh tawn.\nMuidawh nu paoh nih pa vialte thinlung a la kho dih lo. Na ziaza, na umtuning le na hmur ka, na mit ttheh ah pa thinlung na lak khawh le khawh lo tampi a hngat. Cucaah a cunglei kan tialmi hna hi zulh khawh peng na zuam lai i Pa thinlung cu fawi tein na lak khawh lai.\nPrevious Post:Malaysia Laimi Lawng Thutdenh Cheh An Hmang Lo, Mizo Pawl Zong Ceilak An Chep Ve\nNext Post:Kan Khua Nu: Mo Mo Ko He Kan Tuanbia


Theihtlei: American Thimnak Vote Ah “Electoral Vote” Timi – Chin Modern News\nTheihtlei: American Thimnak Vote Ah “Electoral Vote” Timi\nAmerican ram hruaitu thimnak (Presidential Election) ahhin teinak hmuhnak caah relmi vote phun hnih, “Popular Vote” timi le “Electoral Vote” timi an um. Cu ahcun Electoral Vote hi a rak herh taktakmi a si. Popular vote timi, American ram mipi hna nih hruaitu si dingah a duhmi hna poah kha vote an peknak lawngin a za lo, “electors,” (thimtu) timi hna pawl i vote an pekmi kha a herh bikmi a si. A tam u in cun mah thimtu (electors) hna pawl i an min cu langhter an si lo.\nAmerican ram state dihlak nawn in, ram mipi pekmi vote (popular vote) tam deuh a hmumi hna nih cun State’s electors timi vote zongah teinak cu an hmu deuh ve. State’s electors ti cu “electoral college,” tuanvo a latu hna kha an si.\nElectoral vote timi vote a pe khotu hna pawl cu “electors”(thimtu) ah chungtel a simi hna lawng kha an si. Mah cu hna pawl cu Congress chungah state (pyine) cio in aiawhtu (representatives) a simi hna pawl chungin hruaitu thimtu (electors) si dingah thimmi hna an si hna.\nAmerican ram ahcun kannih nih “hlawtdaw,” (parliament) kan timi kha, an nih ahcun “Congress,” tiin an kawh. Congress chungah cun senate timi hna pawl le house of representatives timi hna pawl ifonh in an um. Cu hna pawl cu ramchung upadi ser khawhnak nawl a ngeimi hna bu pahnih an si.\nState (pyine) ciocio zongah electors (thimtu) a simi hna lu zat zong aa khat hna lo, congress chungah aiawhtu a simi hna le senators hna pawl pa zeizat dah an um timi cungah aa hngatchan. Mah cucu pyine (state) cio i an milu zat tlawmtam ningin a si.\nTahchunhnak ah, pyine pakhat chungah milu tam cemnak cu California a si caah electors 55 an um, asinain Montana timi milu tlawmte lawng umnak ah cun electors 3 lawng an um ve.\nCucaah, electoral vote timi ah cun vote 538 a um i, American ram hruaitu president si khawhnak ding caah cun teinak electoral vote 270 hmuh khawh a hau.\nPalhnak a ummi cungah ngaithiam hal cia buin…\nTha Umnak Ca I Dinmi (Energy Drinks) Nih A Chuahter Khawhmi Dam Lonak


Chinram Chung Ziknawh-Eihmuar Ning Aa Thleng? – Chin World News Evening\nJanuary 8, 2021 January 8, 2021 Salai Van Chin News\nBy: Salai KB Thawng: Ziknawh eitu maw kan palh deuh, a petu dah? Ka tlangtar hi voi tam nawn ka tial bal cang mi a si nain ka hun nolh rih ko lai. Nizaan naihrawng biachawkvai a leng mi cu, “Atu ahcun Bawi pawl kha tangka in zik an nawh ti hna lo. An nupile tu kha tangka si loin suitlang an pek cang hna,” tiah biachawkvai a leng. “Biachawkvai” kan ti bantuk in aho nih dah a pek i ahodah a pek ahodah a cohlangtu a si ti cu kan hngal kho lo.\nKhatlei ah Asia Foundation nih “Ziknawh eihmuar sang bik cu Chinram a si,” tiah cathanh a rak chuah bal. Hi kong ah Chin Ramkulh Cozah Chief Minister Salai Lian Luai nih “Asia Foundation tuanvo ngeitu he tonbiaruahnak kan ngei cang. A dik lo mi a si. Cucaah, kanmah Chin Cozah website zong ah kan tar cang. A dik lo mi an kan puh bia a si,” tiah a rak ka chimh bal.\nAsinain, midingfel ah kan ruah mi hna zong hi tangka hmai ahcun kan mit a mui tawn. Cucu, al khawh lo mi thil a si. Hluttaw Palai kan chuahka ahcun “Ziknawh eihmuar doh hi kaa hmaithlak lai,” ti cu kan biatlaih cio a si nain kum khat a hung liam, kum hnih a hung liam i a donghnak ahcun kan i rum phahnak ko cu mu. A ngaingai cu Bawi pawl hi an lahkhah (thlahlawh) lawng cun an rum kho nemmam lai lo. Mirum an si kho bal lai lo. A pinlei thil pawl ruang tu ah khin, taihkhaan hna kan caw. Innlo tha le hmun tha pipi hna kan ngei.\nKa bia ka fun lai. Tender hmuh duh rumro ruang ahcun maw, suitlang hna cu kan hman ko (Tehte cu a um lo, biachawkvai ka ti cang). Tangka tom cu maw kan chehhnawh rih hna. Company pawl nangmah maw sual deuh, na va pek i a cohlangtu dah? Palai a rak i cuh mi Pi Iang Tial bia cun, “Nan riantuan mi hi tanakha thuh mi sawhsawh an si. Sau a nguh mi zong an si fawn lo,”tiah a rak chim mi kha a dik ko hnga lo maw? Apetu nangmah le keimah maw sual deuh, a cohlangtu dah, ti hi ruah a phu ngaingai cang. Cu nih cun maw miphun le ram ca ah rian kan tuan, kan ti ngam rih hnga? Ref: The Hakha Times


Hakha Khuathar Ah Dalan Pical Taktak Meithal In An Kah - Chin Eleven News\nSeptember 23, 2021 Lianchin Thang Chin 0\nHakha ah dalan pakhat meithal kah a ton caah sizung a phan\nChin ramkulh,Hakha khuathar sangah ummi ralhrang phu sin thawng petu U Yan Naing Lyin cu nihin September 23 zaanlei ah khuathar sangchungah meithal in voi 3 kah a si i a lu, a taang le a paw hliam a si, atu ah Hakha general hospital ah emergency in an thlop lio a si.\nU Yan Naing Lyin cu Hakha ah tlaihkhih a tongmi sualphawt 6 i tuanvo ngeitu zong a si.Cun a umnak inn hmai zong ah bomb voikhat a rak puak bal cang. Ralhrang phu hna nih a umnak inn pawnghrawng ah checkhlatnak an tuah tiah theih a si. TCP\nMyanmar ramkhel hlathlaitu thiamsang hna nih cun nawlngeihnak lak hnu i Min Aung hlaing biachimmi hna cu rampi nih a tak in a tonmi hna he aa kalh caah rampi limhang a zor i ngaihchia taktak a si ko tiah an chim. BBC Burmese


Bill le Malinda Gates Bantuk Mirum Hi An Chuak Ti Lai Lo; Aruang cu – Thechinlungnews\nBill le Malinda Gates Bantuk Mirum Hi An Chuak Ti Lai Lo; Aruang cu\nVawleicung ah na uar bikmi le zohchunh tlak bik mirum ho dah a si tiah ka ti hna sehlaw “Bill Gates” tiah ka leh hna lai Zeicatiah Bill Gate cu a nun a tha. A fim fawn. Uanthlarnak a ngei lo. Ca zong a rel tuk. Nun a siang fawn. Mibawmh le mipekchanh a huam. Midang caah riantuan a huam. Biadik a chim. Lihchim a hmang lo. Midang cungah dawtnak le zawtruahnak a ngei. Mi sifak, mi harsa le mizaw bawmh a duhmi a si. Vision a ngei. 1975 lio ah “America innchungkhar dihlak I an cabuai ah computer a um dih a hau” tiah computer a man a fah tuk lio ah vision a rak ngei ngammi a si.\nA nunnak zoh lengmang ah hin, Bill Gates bantuk in mirum nuntha hi vawleicungah an um lai ka zum lo. Bill Gates nunzia zoh ah hin, a mah ah Khrihfa nunzia a tling tiah ka ruat. Jesuh Khrih nih “Vancung peknak chung i miphun kip biacaihnak ah, a tlingmi le tlinglomi biakhiahnak ah, tahnak fung a kan chimhmi cu hihi an si:\n“Raw tammi rawl pek, ti-hal mi ti pek, khualtlung tlun-inn onh, puan aih awk ngeilo puan aih, mizaw zohkhenh le thawngtla zohkhenh te hna an si” Hihi Jesuh nih biacaihnak ni ah kan bia a kan caih te nak ding asi. A cheu nih cun, “Hi vialte hi kan rak tuah dih” tiah an i ruah te lai. “A cheu nih cun an tuah le tuah lo hmanh kha an i thei te lai lo” tiah Jesuh nih a chim. “Ka tuah ko” a timi tu kha “Jesuh mit hmuh ahcun tuah lo an si te lai i, ka tuah rua lo tiah aa ruatmi tu a tuahmi an si te lai” timi kha Jesuh cawnpiaknak ah kan hmuh (Matt 25:31-46).\nBill Gates nunzia hi zoh lengmang ah, hi dirhmun ah hin a tling te men ko lai tiah ka ruat. Bill Gates hi a zumhnak kong ah, ka thei lo. Piangthar ka si ti phun a chim ka thei. Mi cheukhat bantuk in Jesuh le Pathian min hi a zunzailo in a hman ka thei lo. Asinain Jesuh cawnpiaknak hi, a nunnak in a tuah I, Jesuh thawngtha bia hi a tuahsernak in a chimmi a si tiah a nunnak zoh in theih khawh a si.\nKrihfa tampi cu, Pathian le Jesuh kong hi kan chim tuk. A chim cu kan thiam tuk. A nal in kan naal nain kan nunnak ahcun Pathian hrimhrim hi a um lo. Kan thinlung le nunnak le tuahsernak ahcun Jesuh hrimhrim hi a um lo. Jesuh nun hi hmuh awk a rak har tuk. David nih “Ma ka nunnak Bawipa cu thangthat tuah” tiah a timi “Nunnak in Pathian thangthatnak hi kan bau taktak hna.”\nBill Gates cu a si lo. A ka in a chimmi a tlawmte. A nunnak in a tuah in a tuah. A nunnak in tehte a piah. Amah bantuk a ngeimi mirum hi an chuak len te ko hna lai. Asinain Bill Gate bantuk nunsiang cu fawi ah an chuak ti lai lo. A mah bantuk mirum nunsiang chuah ding hi cu, vawlei ah a fawi lo. Lairam le Mizoram zong ah an chuak lai lo. Kawlram zong ah an chuak lai lo. America zong ah fawi ah an chua ti lai lo.\nJesuh cawnpiakmi nunzia hi, i nunzia kong hi kan chim lengmang ko nain, nunnak ah langhter taktak cu a har taktak ko. Zeicatiah mi tampi cu kan siang lo. Kan sikhiar tuk. Kan ngeih zong ah, midang caah pek ve le kan ngeihchiah mi va hromh hrimhrim hi kan siang lo. A hmuh lei lawng kan duh. A chuak lei hi kan siang bak lo. Cu nun cu Jesuh zumtu nun he aa kalih lo.\nA bik in mirum cheukhat cu an sikhiarmi tuk. Pathian huatmi tuah zong an ngamh tuk. Nun sianglo mi an tam tuk. A hakkaumi an tam tuk. An hmuh le hmuh chin lengmang an duh. A za timi an ngei lo. Hmuhnak si ahcun lihchim an tih lo. An kut ah cuai deu hman an tih lo. Ziknawh ei zong an tih lo. Drug zuar le ningcanglo in cozah khammi zong an zuar ko. Mi bawmh cu chim lo. Biakinn thawhlawm chiah le cheuhra cheukhat pek hmanh a sianglomi mirum tam tuk vawleicung ah an um. USA zong ah a sikhiarmi mirum tam tuk an rak um. Casino lianlian tuah I tangka tampi hmuh kha a hrial lo i, minung nunnak zeitluk a rawk zong ah a pawi ah a chialomi, mirum an tam tuk.\nCu lio can ah Bill Gates bantuk sifak zawnruatmi le nunsiang zong an rak um ve. Bill Gates le a nupi hi cu, Africa le UNO le vawleicung hmun kip ah an hlutmi hi a tam taktak ko cang. Chim cawk ding a si lo. Minung nunnak kong an fiang tuk. Tangka le chawva kong an fiang tuk. Dawtnak le zawnruahnak ngan tuk an ngei. Upat thangthat tlak taktak an si. Mirummi le Krhihfa simi paoh nih an nunzia cawn awk an tlak. Uanthlarnak thinlung an ngei lo. Zuzu tein an nung. Nihin ni ah a mah bantuk in a ngeihchiah hlut a siangmi mirum an chuak rih lo.\nKan chim cia bang, a mah hi vision zong a ngeimi a si. AIDS le HIV khamnak si chuah ding zong research tuahnak riantuanmi an si. Sianginn, sizung le sekhan an sak piak hna. An mah pumpak bak an va tlawng i mizaw an va zoh hna. Africa ram ah HIV le AIDS dohnak caah billion tam ngaite an hman cang. Mizawfakmi an dawt hna i sifakmi caah nun a siang. Pekchanh zong a siang bak. A nun hi cawn ding tlak taktak a si.\nBill Gate cu mipi caah khua a ruat. A nunnak le can a pek A fimnak a hman. A fim zong a siang. A fim tuk fawn. 2-15 ah TV ah a biachim voikhat ka theih. A rak chimmi cu hihi a si : “Vawleicung ah pandemic timi puul hi a chuak kho. Cu bantuk chuah sual ahcun USA hi atu bantuk pandemic timi puul hi a chuah ahcun kan i ready lo. Kan i timhlamh deuh a hau” tiah a ra ti i, 2020 ah cu a chimmi cu a hman.\nZeitluk in dah nun an sian? Covid-19 dohnak caah kan hnu ah $100 million an hlut cang. USA President nih “WHO bawmhnak kan tuah tawnmi kan in bawm rih hna lai lo” tiah a ti cangka in, Bill and Malinda Gates Foundation in Civid-19 dohnak caah-vaccine timi kakuaiser sernak le zeidang caah-$150 million an hlut chap than. Covid-19 dohnak ca bak ah, an hlutmi $250 million a si. Ram tampi thawhmi nak tam an thawh. Covid-19 dohnak caah tambik thomi an si. Bill le Malinda Gates Foundation nih $40 billion an ngeih i, a chimmi cu, “Covid-19 le a dang zawtnak dohnak caah a herh ahcun a zapite in kan hman dih lai” tiah a ti.\nAn nu Malinda Gate zong hi, upat hmaizah a tlak tuk. Nun a rak siang tuk ve. An nupa tein Africa hna ah volunteer rian hna an va tuan. An nunnak ah Jesuh Khrih muisam a lang tuk. Uanthlarnak lungput ngei lo tein toidawrnak nun he, Africa mi sifak tuk sin hna ah volunteer rian an va tuan. Uar an um tuk. A dang mirum cheukhat cu, “nu, zu, casino, party le nuamhnak” ah an kal lio ah, an nih nupa cu “mizaw le sifak bawmh ah an can le thazaang an rak hmang.” Vawleicung mi zohchunh dingmi, nun zia dawh taktak vawlei a kan chiahtak. An nunzia cawn ding a tam tuk.\nMah bantuk midang cungah dawntak ngeimi le ngeihchiah pek siangmi le nunsiangmi mirum hi Lairam nih kan herh hringhran ko. Kan Lairam mirum milian zong nih Pathian nih a pekmi hna rumnak le chawva hmang in, midang caah riantuan hi a herh hringhran. Mirummi hi, midang ca riantuan ding caah Pathian nih a hleiin thlarau laksawng pekmi an si hna. An laksawng midang caah nan hman a herh. Bill Gates bantuk nunsiangmi Khrihfa mirum kan herh. Amah bantuk mirum le nunsiangmi hi vawlei nih a herh. A mah bantuk carel, nuntha, vision ngei le mibawmhchanh a huammi hi, kan vawlei nih a herh.\nNihin ni ah vawleicungpumpi ah billionaire 2,153 tluk an um ti a si. USA lawng hmanh ah 540 billionaire an um ti a si. Millionaire le bang cu an tam tuk lawlaw. Billionaire e Millionaire cu tam tuk an um cang nain, Bill Gates bantuk minung mirum vawlei ah an chuak rih lo. Amah nak rum le milianngan zong an an chuak te men ko lai. Asinain Bill Gates bantuk nunsiang, sifak le mizaw zawnruatmi, mirum cu hi hnu kum 1000 chung ah kan vawlei ah pakhat an chuak kho te hnga dek maw? Caṭialtu: Rev. Dr. Hai Vung Lian\nBe the first to comment on "Bill le Malinda Gates Bantuk Mirum Hi An Chuak Ti Lai Lo; Aruang cu"\n131 BSF MELTE IN FIT INDIA FREEDOM RUN AN HMANG September 25, 2020\nRussia ram hruaitu Vladimir Puntin zong Nobel Peace Prize co ve ding in a min pek a si ve cang. September 24, 2020\nA herhtuk mi Florida le Arizona state polls langhter asi cang. Joe Biden a mangchia bak lai hi September 24, 2020\nHLAWHTLING TAKIN SHORTH RANGE BALLISTIC MISSILE TEST A NI **** September 24, 2020\nDUTERTE HIAN CHINA A LO NGAM BER MAI NIH HI September 24, 2020


Mindat lei ah thawngpang dang thei ding mi a um thang tiah kan thei – Thechinlandtoday\nMindat lei ah thawngpang dang thei ding mi a um thang tiah kan thei\nadmin May 13, 2021 Leave a Comment on Mindat lei ah thawngpang dang thei ding mi a um thang tiah kan thei\nMindat ah CDF Mindat le Ralkap Ralhrang an I kap than.Mindat Defence Force nih ralkap he bia kan i ruah kan piat than cang tiin thawng an than cang kain ralkap pawl cu mawtor 17 bakin zahan ahkhan Mindat lei ahcun an kal than\nSuimillam 6pm hrawngah i kah hram an i thawk i an hman mi hriamnam ah hin bom zong aa tel chih. Zahan aa do mi kawl ralkap le Mindat Defence Force ahcun Kawl ralkap lei an tha a der deuh ruangah hnu lei ah an kir. A tu tiang ahcun mithi an um le um lo le hliam a tur zat hi theih a si rih lo.\nZahan suimillam 6pm tlukin i do hram an thawk i a tuzing lei ahcun kawl ralkap cu an sung deuh caah hnu lei ah an kir than. Kawl ralkap lei hi zahan ahkhan motor 17 bakin an ra i minung tam ngai dawh an si cucaah a tu hi kawl ralkap lei cu minung tamlak te an thi. An minung zat pom a si rih lo\nThawngpang thangh ding mi a um thang lengmang ko →\n← Tangka kongaha lar ngai mi thawngpang dang a vun chuak than


DONALD TRUMP-NIH THIH NGAMH IN A BUAIPI MI HI TEINAK A HMU THAAN LAI TIAH ZUMH A SI KO – Thechinlungnews\nDONALD TRUMP-NIH THIH NGAMH IN A BUAIPI MI HI TEINAK A HMU THAAN LAI TIAH ZUMH A SI KO\nJoe Biden nih a cahnak Electoral College Vote (270) a hmuh ah khan AP(Associated Press)news nih cun President a si lai, cang tiah a chim, a phuang I, Trump campaign pawl nih cun court kan phan lai tiah (03/11/2020) ah khan an ti colh ve.\nTrump-Sihnii Rudy Giuliani nih “Network (Press-mihna a chimnak) ah hinithimnakah biakhiahnak an tuah kho lo” tiin a chim I, a hnu Philadelphia press hmaiah “Court nihcun a siam khawh ko” tiin a leh than hna.\nKum 2000 kumah Bush le Al Gore-buainak court- nih a caih piak mi he aa khat lo, Voter- hna nih ithimnakresult hi cu an caih ding a si. Zeibantuk zongin Phunglamhi kalpi hmanh hna sehlaw,an vote hmuh hia ithlau tuki result a dang hlei lailo,an ti bak ko. Trump-a strategy hi santlailoah phunglam theimi hna nih an ti.\nAn ithlauhnak a tam tuk le buaipi san atlai lai lo an ti.tahchunhnau: kum 20 liam ciaa George W.Bush le Al Gore-te buainak kha Florida state- I popular vote ithlauhnak 537 a si I,November ni 7-ah AP news thawngthanh ning Joe Biden le Trump-popular vote hmuh an ithlauhnak kha Maktaduai 4 (Taanli-4)nak tamin an ithlau an ti, tawmte va ithlau cu si hna sehlaw court kal zong a phu an ti men\nElectoral College vote-zongahTrump-hi vote a hmu tlawm hrim hrim an ti chap rih\nPennsylvania state-ah Biden-nih vote 35,000 hrawngin a hmu tam deuh, Nevada state-ah vote 25,700 in a hmu tam deuh fawn, Arizona state-ah vote 20,500 in a hmu tam deuh ,Georgia-ah vote 7,250 in a hmu tam deuh an ithlautuk cang Biden a tling an ti hmiah ko.A lam aihawng chin cuahmah\nTrump-nih state 4 ah cak kho seh law Electoral College vote 270 a hmuh khawh lai I, Vote rel than dingin state pakhat le pakhat an phunghran neih aa khat lo I, Georgia state ti lo cu an vote hmuh an ithlau tuk tung le, phung bantukin relterthan cu thil si kholo tluk asi, an ti rih.\nTrump-nih US Mipi le keimah tanhtu ram kip zumtu hna thlacam ko uh! Lungretheiin um hlah u.\nTeinak cu Pathian ta asi, a ti. Kum 2021 White House thu than ding cu Donald Trump thiam thiam.\nBe the first to comment on "DONALD TRUMP-NIH THIH NGAMH IN A BUAIPI MI HI TEINAK A HMU THAAN LAI TIAH ZUMH A SI KO"


Kalay Peng Pasal Tha PDF Biachim Mi Cu Lih A Si Tiah General Zaw Min Thun Nih A Cohlang Duh Bak Loh — Chin Miphun Tlangau\nSagaing ramthen lei ah rallokap mawtaw bomb puah nak kong khuami vengtu phu nih chim mi cu rallokap lei nih an cohlang lo.Cu lawng si lo in Kalay lei kahdohnak zong ah PDF nih cathanh a chuah mi le rallokap nih chim mi ah bia a kalh.Sagaing ramthen, Pale peng, Pidaunkung lam cung i rallokap mawtaw cu PDF nih ni 4 ni ah kan kah tiah PDF lei hruai tu pakhat nih a chim.“Pale lam lei zong ah kanmah Pale peng PDF ralkap pawl nih mawtaw pakhat cu kan puah ko.Mah motor cung i a ummi cu a thi mi an um ko lai”.\nPale peng chung ah rallokap pawl a rannak in i thial ding in Pale PDF nih August 11 ah ralrin nak ca an chuah hnu ah atu bantukin kahdohnak thawng a chuah hi a si.Cun nizaan ah Yin Ma Pin khua lei zong ah Hmungzua lei in a rak kir mi rallokap mawtaw pawl cu Kaungsinh khua pawng motor lam cung ah PDF nih kan kah hna tiah PDF hruaitu nih a chim.Khua mi zong nih Bomb voi 5 hrawng a puah ah motor pa 2 cu a rawk ko na’n aa hliam mi cu an um lo tiah an chim.\nAsinain hi kong he pehtlai in rallokap lei in chimnak nawlngeitu General Zaw Min Thun nih a cohlang lo.“A um lo.Khoi ka lei ah dah an kan kah kan thei lo”.Kalay Peng, NatChaung khua chung ah a lut mi rallokap pawl cu nizaan August 12 chun hnu ah Pan Mon Chaung khua pawng ah Kalay PDF nih an kah hna i rallokap lei in 3 an thi tiah PDF lei nih cathanh an chuah.PanMumChaung khua pawng Yi Su khua i khuami pakhat nih cun nizaan kahdohnak ruang ah khua mi a thong leng inn le lo kal tak in an zaam dih tiah a chim.\n“Hriamngan in an kah tik ahcun PanMumChaung, Hakhalay, cu kan tli dih. minung 2500 hrawng kan si”.Rallokap lei chim nak nawlngeitu General Zaw Min Thun nih cun Kalay peng, Natchaung khua lei ah cun kahdohnak zeihmanh a um lo nain hriamnam le a puak kho mi thil ri pawl kan tlaih mi cu a um tiah a chim.“Nizaan cu Kalay lei lawng ah a si. Kalay Peng, NatChaung khua ah Private Sianginn tiah thawng kan theih mi a um i kan va kal tik ah meithal le zenkuan, a puak kho mi thilri pawl kan hmuh.Hi he a pehtlai mi minung 2 kan tlaih. Mah lawng si ko”.Atu lio ah rallokap nih NatChaung khuachung ah hmunhma an lak caah kahdohnak a chuah khawh ruang ah Kalay le Gangaw karlak ah motor thlalang hon in tlun kal ding in Kalay PDF nih ralrin a pek.


R.I.P : Apoi Ko Mu Mipi Lei Tang Police CDM Cu A Nunnak A Liam – Buanchukcho\nCDM aa Telmi Palik Mizoram ah a Nunnak a Liam\nSAC ralhrang kut tang rianttuan duh lo ruang ah Mizoram ah a zaammi palik Tun Tun Oo cu nihin ah cuap zawtnak in Aizawl sizung ah a nunnak a liam, tiah thawng kan theih. Tun Tun Oo hi sianginn cachitu saya Pu Biak Mawia i a fapa a si i Kalaymyo, Tahan ah palik rian a rak ttuanmi a si. Cuap zawtnak in a kuah i Aizawl sizung ah Operation an tuah lio ah a nunnak a liam hi a si. The Chin Journal


RALRIN THAWNGTHANHNAK - News and Media\nHakha khuapi kiangkap ah mine chiahmi a um caah khua kiangkap lengchuah le umkal i ralrin dingin CDF Hakha nih mipi sinah thawngthanhnak tuahmi a si. Ṭhal a chuak cang, ramlak i a ummi tisik anhnah hrawn, tiva kal, ram lengchuah le umkal i ralrin ding a si lai. Inn zuat saṭil a ngeimi chungkhar zong nih nan saṭial inn tlunpi nan timh hna tikah siseh, ramlak i kawl nan timh hna tiah siseh, ralring tein umkal ding a si lai.\nHi ralrin thawngthanhnak hi kan mipi humhimnak caah thanhmi a si. Hakha khuapi chung i a ṭhudirmi le a kiangkap i a ummi nih cun CDF-Hakha theihpinak in luhchuah ah a ṭha bik. Crd – TCP. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah.\nMinung 5 Tlaih An Tong


Chin Ramkulh Chawphumhnak Caah American Dollar Nuai 5 Tiang An Onh - THE CHINLAND POST\nChin Ramkulh Chawphumhnak Caah American Dollar Nuai 5 Tiang An Onh\nChinland Post | 2018 March 20| Chin ramkulh chung electric chuahnak le peknak rian, cinthlaknak rian, hotel le khualtlawnnak rian, sethmuh zone sernak le khuapi sersiamnak rian tibantuk pawl caah chawphum dingmi (investment) zat cu American dollar nuai 5 (Ks. nuai 6000) tiang an onh i an fehter tiah theih a si.\nChin ramkulh chawphumnak committee tonpumhnak cu Chin ramkulh cozah bu meeting tuahnak khan, March 19 ah an tuah. Hi tonpumhnak ah Chin ramkulh Chief Minister nih Chin ramkulh cozah leikap in ramkulh chung thanchonak, rian hmuhnak le fimthiamnak hmuhnak caah ramchung ramleng in chawphumtu ding kan in sawm hna. Cuti chawphumnak rian pawl fawizaang le rianrang te in tuahtuan khawhnak caah tuanvo ngeitu cozah zung hna nih an in bawmhchanh hna lai. Chinram chung ah nan chawva rak phum cio ve u” tiah sawmnak le bia a chim.\nCun, Chin ramkulh Chawphumnak le Company tawlrelnak zung in Director Dr. Min Zaw Oo nih atu lio an riantuanmi le tuanvo pawl chimhfianhnak a ngeih.\nChin ramkulh chawphumnak le company tawlrelnak zung cu 2017 October 20 ah rak hun a si. Nihin tiang hmatpungtin (register) a rak sokmi company 21 cu hmatpungtin chuahpiak an si cang. Sihmanhsehlaw, chawphumnak tuahding in a rak sokmi le cohlanmi an um rih lo. Ramchung ramleng in Chinram thanchonak caah chawphumnak riantuantu ding an sawm hna. Mi zeipaoh nih chawphum cio khawh a si tiah kan theih.\nRef: Hakha IPRD\nPrevious Chin Ramkulh Cozah Bu Le Yangon- Chin Zatlang Bu Ton Biaruahnak An Ngei\nNext Myanmar Ram Pumpi Believers Church General Assembly Cu Hakhathar Ah An Tuah Lai


Delhi Chin ralzam nih Lunglomhnak puai sunglawi taktak in an tuah lai\nbysalaicung\tMarch 15, 2019\tChin, Home\nUNHCR nih a bia a let tthan i Chin ralzam zohkhenhnak ka pehzulh rih ko lai tiah thawng a thanh mi kong he pehtlai in Delhi khuasa Chin ralzam pawl nih sunglawi taktak in puai tuah an timh tiah kan theih.\n“Thihnak khur chung in kan luat ti tluk in kan i ruah, zeitik hmanh ah kan philh khawh ti lo ding mi ni, chinchiah awktlak ni ah a cang zungzal ding a si ruang ah sunglawi tein puai tuah kan timh, UNHCR nih Chin ralzam ka hlawt lai tiah biachahnak a tuah ri in nihin tiang pehzulh in mitthli he thla a camtu zong an tampi, kan mah le Biakinn cio ah thlacamnak tuah a si bantuk in bukip fonh zong in tuah peng a si, cun ramthumnak ah a um mi, Australia le USA kan pale, Malaysia le Delhi ramzam upa dihlak, CHRO zong rethei le lungre thei taktak in rian ttuan asi. A si nain Pathian nih kan thlacamnak a kan leh, kan pale vialte an retheihnak le a thabat nak vialte a theipar kan hmuh cang mi ruang ah lunglomh raithawinak tuah kan timh hi asi. Hi ni ahhin kan caah pehzulh tein nihin tiang rian a ttuan mi Delhi hrambunh NGOs, (ARA, South Asia Human Rights Documentation Centre) ti bantuk pawl zong kan sawm hna lai i upatnak le kan i lawmhnak langhternak zong kan tuah lai, a biapi bik cu Pathian sin ah lomhnak bia kan chim lai tihi kan i tinh bik mi a si” tiah Delhi upa pakhat nih a chim.\nKum 2018 June 19 ah UNHCR nih thawngthanhnak a tuah i Chin ralzam zohkhenhnak ka donghter cang lai, Kawlram le Chin ram a him cang tiah thawngthanhnak a rak tuah mi ruang ah Malaysia le Delhi ah a um mi Chin ralzam tampi cu lungre thei in an rak um cio hna. A si nain ralzam community le upa si hna seh ramkip in upa le kan mifim tampi nih an si khawh chung in rian an ttuan i UNHCR biachahnak hi a dik lo tiah an doh hnu ah nizaan ah UNHCR nih thawngthanhnak thar a tuah tthan i Chin ralzam zohkhenhnak ka peh rih ko lai tiah a chim tthan hi asi.\nDelhi cu nihin thok in ralzam card thar an pek thok cang hna i a ralai mi 18 March 2019 ah UNHCR le Delhi ralzam pawl zong tonnak an ngei tthan lai, zeitin dah hmailei karhlan ning a si lai timi zong felfai tein an i ceih tthan hna lai tiah theih a si.\n*Copy ngah lo*\nPrevious Zualko: US ah Laipa hri awhnak in a nunnak liam\nNext Ngaichia tuk a si, Taanghra caminpuai a donghnak ni cu a caah thihnak faktuk ah a cang


Nurain How : Darah awk ? Darah saya ??\nDicatat oleh Nurain How di 2:05 PTG


Russia Nih Ukraine Hi Alak Khawh Zongah Atei Lai Ka Zumh Loh - TIMES OF CHIN NEWS\nRussia Nih Ukraine Hi Alak Khawh Zongah Atei Lai Ka Zumh Loh\nPosted By: thawngthawng March 4, 2022\nVawleicung ah raltuknak hriamnam thabik a neimi le ralkap thazaang thawngbik a neimi American nih a sifak ngaimi le hriamnam thathi hmanh a neilo mi Vietnam a tuk tikah Vietnam ram cu alak khawh taktak ko. Asinain Vietnam nih hriamnam chiah lo in biatak tein an doh than hna tikah a hnu ahcun American nih a tei hna lo i, hnu akir tak hna, Hriamnam thathi hmanh a nei lomi Vietnam hi American nih a tuk tikah raltuknak vanlawng thatha le tinbaw thatha ahman hna, Culawng asi loh, hriamnam thatha le raltuk a thiammi ralbawi tampi ahman rih hna, An hriamnam thazaang le an ralkap thazaang cuai thlai ahcun David le Goliath tluk nak hmanhin an itlau deuh men lai?.\nVietnam nih US akhamkhawhnak hi pakhatnak ah meithal thathi kan neih lo zongah kan ram caah kan lu kan iphum lai, ‘timi lungthin he ral an tuk. 2-nak ah an ram asi caah an fing le tlang kha an theih dih tikah ral thli Guerrilla system kha tha tein an hman khawh. 3 -nak ah Vietnam ralkap le mipi hi ti le nga bang an ithen loh. Hi hna 3 hi hmunkhat te ah anhman khawh caah USA nih a tei hna lo nak hi a si.\nAmerican nih ram fa te a simi le hriamnam thathi hmanh a neih lomi Afghanistan a tuk tikah fawi tein alak ko. Asinain Taliban pawl nih Guerrilla ralthli in biatak tein an doh tikah a hnu ahcun hnu a kirtak hna i Afghanistan cu Taliban kut ah a tla than ko. Taliban pawl lungput zoh tikah kan ram caah kan lu kan iphum lai timi ruahnak he ral an tuk. An mipi tampi nih an dirpi rih hna, An fing le tlang kha an theih dih caah cu cu ral thli kahnak ah ningcang tein an hman khawh, Khatleiah aramri a simi Pakistan nih athli tein abawmh hna, Hi hna thazaang vialte hi tha tein an hman khawh caah Taliban nih teinak ahmuhnak hi a si.\nNihin Russia le Ukraine ituk nak ah an ralkap thazaang le hriamnam thazaang zoh tikah van le vawlei in i thlau ko hmanh sehlaw a dongnak teinak ah bia a chimtu hi hriamnam thazaang le ralkap thazaang hi asi lai ka zumh lo. Adonghnak teinak bia chimtu hi thih ngamnak lungput le lungrualnak kha asi teh lai, Nihin Ukraine lungput zoh tikah kan ram caah kan lu kan iphum lai timi lungput he ral an tu. Ram leng a um mi Ugraine mi le sa a simi kum 60 a simi hman nih kan ram caah lu kan iphum lai tiin an ram ah an kir hna. Hibantuk lungput hi nuclear bomb nak hman in tih a nung deuh mi a si.\nNihin Ugraine an dirhmun zoh tikah Kan hngakchiat lio ca kan rak cawnmi tar pa nih athih lai ah afa le funghreu hi hmunkhat ah kan funtom ahcun ahohman nih an khiah kho lailoh. Cucu teinak muru cu a si,tiah bia acah hna bang, ‘atulio Ukraine an lungput zoh tikah an ifuntom dih lio can a si. Khelkhat in kan chim ahcun an cozah an ralkap le an mipi kha fek thup in an ifun hna. Hi an ifunnak hi an ral teinak ah a biapi mi cu asi teh lai.\nCun Ukraine an van that khunnak cu bawmhtu tampi an nei mi hi asi. Nato nih an herh mi hriamnam tampi a bawmh hna. EU -US – UNO le ram tampi hna nih Russia hi ‘siipuazii’ an phih hna. Hi siipuazii an phih mi hna hi raltuk arau deuh ahcun Russia caah cancer zawtnak bantuk a si teh lai. Tahchunnak ah US nih Vietnam a tuk lio ah ahohman nih sipuazii an phih lo nain, US sipuazi kha vawlei ah atla i, ahnu ahcun US mipi nih raltuk kan duh lo tiah Cozah an auh hnawh hna tikah US Cozah an lu ari i, ahnu ahcun raltuk kha a ngol ko. Ka chim duhmi cu vawleicung ah arumbik le athangcho bikmi\nUS nih ral atuk tikah ramdang nih sipuazi an phih lo nain a sipuazii kha vawlei ah atla ko. Cucaah atulio Russia raltuknak hi a rau deuh asi ahcun ram tampi nih siipuazii an phih mi nih hin a hnu ahcun an siipuazzi hi khur chungah atla teh lai i,’ cu nihcun araltuk nak thazaang hi faktuk in a zor ter teh lai ti hi zumh cio mi a si.\nUkraine an van thatnak asi rih mi cu; an ramri ram pawl hi ahawikawm an tam mi hi a si..Tahchunnak ah Ukraine he ram aa rimi Poland – Romania -Slovakia le Hungary ram hna hi Nato chungtel an si caah Ukraine abawmhmi lawngte an si hna. Nato nih hi hna ram pawl palhtlang in Ukrain hi a bawmh hna. Chimh duhmi cu raltuk tikah innpa ram hi an bia pi ngai. Taliban nih Afghannistan alak khawh than mi khi, aruang tampi lakah Pakistan innpa a neih mi khi aa tel ve. Thil asikhawhmi cu; Russia nih hin Ukraine hi a va lak dih zongah Ukraine nihhin acunglei ka chimmi ram pawl hi hrambunh nak le chuah luhnak ah ahman lai i, Russia hi fak ngai in a doh khawh than hna. Russia nih Ukraine hram an bunhnak ram hna hi, na ram ah Ukraine na um ter hna tiin, va kah sual hna sehlaw Noto chungtel an si caah Nato nih an leh rulh colh lai i khual ngal bu vai lamh sual khi a lawh lai .Ka chimh duh mi cu Ukaraine nih hin an ram ven khawh lo in hnu an ithawn zongah Innpa ram hin thazaang ihrimthannak hmun thatuk an nei rih. Hihi an vanthatnak pakhat cu a si ve.\nRusssia nih Ukraine atuk tikah American nih Hiroshima le Nagasaki ah atomic bomb a thlak i ciamlak atuah bantuk in atomic bomb in Ukraine hi ciamlak in atuah lo ahcun atei hna lailo ti hi ka zumhning asi, Khatlei ah nuclear hi hman sual sehlaw Nato nih zoh sawhsawh lo in alehrulh ve ahcun Russsia ram hi vutcam ah ai cang khawhmi asi. Mah Inn mah nih duah ti hekhin ai lawh lai.\nCucaah Russia nihhin newclear bomb in Ukraine hi ciamlak in atuah lo ahcun zeithluk hriamnam tha le ralkap tor le cheng zong hmang in Ukraine hi a valak khawh zongah adonghnak ahcun teinak taktak ahmuh khawh lai ka zumh lo. Aruangcu ral teinak muru hi lungput le lungrualnak ah aa hngat bik caah asi.\nAtulio Ukraine an lungput zoh tikah an ram caah thih an ngamh dih. An ilung rual fawn. An hnulei in Innpa ram hna le Nato EU hna nih an bawmh rih hna. Cucaah atu an lungput le an ilungrualnak le bawmhchanhtu an neihmi thazaang vialte he ral an doh peng ahcun ahnu ah teinak thantar an thlai teh ko lai, tihi ka zumhning asi. Credit: Van Neih Thang


Dr Pari:Zong Covid-19 sii vaccine chunhmi ah ai tel ve cang’A lakin a dang zong chunh an sila. – Lai Lungrawn Post\nJanuary 17, 2021 January 17, 2021 admin Thawngpang\nNihin 16 Jan 2021 ni ah covid-19 vaccine cu kan hospital ah India ram i avoi(1) nak vaccine chunhmi ah kai tel ve.Ngandamnak lei rian tuantu pawl kha a hmasa ah chunh an si. India ram chung hmun 2,934 ah vaccine chunhnak an tuah.\nMipi sin chunh caan a phak tikah Delhi i CM nih a lakin chunh dih dingin central cozah cu ruahnak ka pek hna a ti.Delhi ramri chung khuasa mi cu a lakin chunh dingah timh tuahnak ka ngei cang tiah tiah a chim chih’Hi covid-19 hi kan vawlei piin kan tei hlan chung cu “Titanic Movie” chung i Lawng rili chung a pil cuahmah lio music a tum mi “Band” bantuk kan si caah kan si khawh tawkin ralrin kan herh peng ko.\nRelchap duh mi:Ram 3 ah rammi sinak a ngei i, vawleicung ram tampi nih an tuah khawh lomi, international space station zong ah amah pumpak zuamnak, rocket in minung a thlah khotu, minung tampi nih Alien a si ko lai, ti tiang in an ruahmi pa kong ka rel. South Africa 🇿🇦 in Kum 17 a si ah Canada 🇨🇦 ah a rak ithial i, cun, US ah Economics le physics in BA a dih hnu ah Physics le material sciences, Ph.D a kai.


Kan In Lawmhpi Hna: Lai Mino Nih Kan Bochan Ngai Mi Za Sang Cinzah Le Par Ku Thitumnak Puai Cu A Sunglawi Hringhran – Chuncha News\nLai mino nih kan bochan ngai mi le Refugee caah holh lettu dirhmun in rian tha atampi a kan zuam piaktu Lai holh in thawngpang News a kan tial piaktu siseh, Chin miphun caah a herh ko tiah ahmuh ning zong fiang teaktak in siseh, mi nuarsuang tuah lo in mi caah thahnemnak a chuahpi kho tuding tampi a kan tial piak tu, Chin miphun caah vision tampi ngeih in saduhthah le sining kong fiang tein a kan hmuh piak chung le raltha tein a kan tial piak tawn tu Salai Zasang Cinzah cu a hnaruh he sunglawi taktak in puai an tuah cuahmha lio a si.\nAtu lio zawtnak thatlo ruangah nupi pasal ngeih duh zongah siseh, puai tha tuk in tuah duh zongah tuah khawh lo in a khammi hna tampi lakah atu bantuk in thitum puai hna vung tuah khawh hi cu zei lakah a sunglawi hrim ko lai hih. Lai pasal lai nu bak te I thit hi cu uar a um bak ko. Lainu cu Laipa ca bak ah Pathian a kan ser hnawh chan mi kan si ko caah Lainu nih Laipa, Laipa nih Lainu bak thitum kan i tuah hi zei zong vialte lakah lung a hmui cemmi le di a riam cemmi bak asi ko.\nA Sang le Par Ku Pathian nih pumkhat si dingin an fontomh hna mi le an kaukhihmi nan si mi kan hmuh tikah thinlung takin kan in lawmhpi cio hna. Chungkhar thar nan sernak ah Bawipa nih in um pi hna sehlaw thluachuah bongmal za he lam in hraui ko hna seh. Chungkhar thar si hnu in cun nan duh tawn lo mi le kan tuah kan theih bal lo mi siseh kan rak tuah tawn ballo mi hna duh zong duh lo zongah u hnek can a hauh cang lai caah chungkhar thar nan sernak ah pakhat le pakhat i theihthiamnak hram thukpi in nan i thlak cia i kar nan hlan chin thiam bak hnga saduh kan in thah piak hna.\nBawipa nih chantlung tiang lam in hruai ko hna seh. Fanu fapa tefa tampi in a hringsor khotu si hram ko uh. Nan puai sunglawi kan i zoh hna, a sunglawi hringhran. Hlasak tu siseh, thitumnak a tuah tu vialte cung zongah kan i lawm. nan i tumh tuahmi a ropui tuk, tlam a tlinghran. Lawmhpinak he..


Muslim Padina Timi Nu Cu Anmah Biaknak Phung A Zulh Dih Ko Nain A Lung A Dong. Thah Aa Timh Lio Te Ah Amah Le A Nu Cu Jesuh He An I Tong – Laikua Post\nMuslim Padina Timi Nu Cu Anmah Biaknak Phung A Zulh Dih Ko Nain A Lung A Dong. Thah Aa Timh Lio Te Ah Amah Le A Nu Cu Jesuh He An I Tong\nMarch 30, 2018 admin SERMON 0\nAllah hi pathian sual a si. Asinain kanmah Iran pawl tampi nih cun thih pi kan ngamh.Aho poah zumhnak dangah an i thlen ah cun sual a si an kan ti.Cu sual hremnak man cu thah asi. Ka ngakchiat lio in nifatin thla ka cam.Siangin ka kal hlan ah Quran ka rel hmasa.\nKhrihfa pawl ka huat ngai hna.Khihfa pawl an hrem hna ti thawng ka theih ah hin ka rak i lawm ngai tawn. A kan chawnpiak ning cu Khihfa na thah a si ah cun vancung kai khawh nak ticket na ngei cang an ti. Kanmah phunglam nih an kan chawnpiak mi cu bau lo in zulh peng kaa zuam.Thlacam hlan ah tha tein kai kholh. Ka thiang lo tiah ka ruah ahcun ka thlacam mi ka ngol i kai khawlh than dih ta. Voi khat thla ka cam ah hin a karlakah voi (10) te hna kai khawlh than tawn.\nCuti thla ka cam peng zongah ka pathian he cun kai hlat tuk ah ka ruah. A hnu ahcun ka lung a dong ngai i mah le mah thah duhnak lungthin ka ngei cang. Cu chin chap ah ka nu cu a zaw ngai i thi ding khi a si. “Mah le mah i thah” ka duh tiah ka nu ka chimh. Ka nu nih “nai thah ding a si ahcun keimah zong na ka thah a hau ve lai a ka ti. “aw… Cucu nangmah zawn ruah ah ka tuah lai i kan pahnih in kan thi ti ko lai cu” tiah ka leh.\nCu thihnak a chuah hlan te deuh ah ka nu nih TV a zohmi cu Thawngtha Bia chim lio mi he aa tong. TV in Thawngtha chimtu nih- Dawtmi u le nau hna, Tuzan ah Pathian nih special in bia chim an duhmi a um. Na lungre a thei tuk. Na lung dongh i thah naa timh ahcun atu ahhin ngol. Jesuh nih na caah tinhmi a ngei. Amah cu i ruahchan ko. Cucaah thah nai timh ahcun ra ka chawn” tiah a ti.\nCutikah a nu nih phone aa lak colh i Suimilam cheu chung a chawnh. Cu bia an i ruahmi cu a fanu Padina nih a theih tikah “hi hi atu ka tuah cang lai. Zeihmanh nih tuzan ah a ka kham kho lai lo” a ti. Cu lio ah a nu sual aa ngaichih mi kha a hmuh. A nu cu khamhnak ding caah thla a cam.\nPadina nih “ ka thin hung tuk. Na thih lai teah zei ruang dah hi thil hi na tuah? Hell ah atu na kal cang lai hih” a ti. A nu nih “Padina zangfahnak tein, Jesuh kong hi amah he chim tuah u” a ti. Padina nih “ Jesuh nih zeihmanh a tuah kho lo. Jesuh cu zeihmanh a si lo. Hi bantuk zum lo tu (Allah zum lo tu) he chawnh nakin Mohammad cu ka hleng lai lo” a ti. A nu cu a tap thluahmah. Padina nih a nu ngai tah cu a zoh kho ti lo i phone cu a nu kut in duak tiah a lak i Thawngtha chimtu pa he cun an i chawn.\nThawngtha chim tu pa nih Padina ka chonh ah hin a thin a hung tuk, i uang ngaiin kai that lai, Na Jesuh nih hin zeihmanh a ka tuah piak kho lai lo a ti. Suimilam cheu chung an i chawn i an i al nain, a thinlung cu a thleng kho lo. Thih cu ka duh ko a ti.\nThawngtha chimtu pa nih Padina cu”nangmah nih pei nachim ko cu. Allah nih cun zeihmanh a ka tuah piak lo na ti. Jesuh cu voi (1) te lawng can hei pe tuah. Cun hmai zarh ah naa that te lai.” tiah zuam cawhnak (challenge) bia a chimh.\nPadina nih “thih cu ka duh. Nain Thawngtha chim tu nih a ka zuam cawhmi (challenge) ka tuah ahhin ka thih hlan te can tawi teah Allah caah a tha bikmi ka tuah khawhmi a si tiah ka ruah a ti i Thawngtha chimtu bia cu a lungthli tein a cohlan.\nHi ti a cohlan nain Padina nih a ruahmi cu thla ka cam lai i Jesuh nih zeihmanh a ka tuah piak lai lo. Cun Thawngtha chimtu pa cu live phone in ka chawnh than lai. Zeihmanh aa thleng te lai lo. Cutikah Allah sinah ka nunnak hi nangmah caah kan pek ka ti lai i keimah le keimah cu kaa that lai tiah aa ruahcia.\nPadina cu “a thaizing zingka te ah aw nih a thangh. A nu tha tein lam a kal khawh a hmuh. Cutikah a rannak in siizung ah kan kal hau lai tiah A nu cu a ti. Dr te nih a nu a thi le MRI an check tikah ” khuaruahhar a si ko” tiah an ti. A takpum ah MS (Multiple Sclerosis-zawtnak zeng ) a um lo an ti. Doctor te cu pakhatkhat cu nan i palh ko lai an ti zongah “zeihmanh kan palh lo. Khuaruah har tu a si” tiah Doctor te nih an leh hna. Imam (anmah cawnpiaktu saya) nih zeitindah thla a cam? tiah doctor te nih an hal. Padina nih “Imam a si lo. Jesuh a si” tiah a leh hna. Padina nih i bia a chim lio ah a lungthin aa thleng i Jesuh cu ” A nungmi Pathian na si. Na ka dam ter i na kan thianter” tiah Padina le a nu nih Pathian cu an thangthat.\nKa nunnak kan in pek an ti i nihin Padina le a nu cu Allah sinin chuah an si cang. Iran ram tihnung ( underground church) lakah an nu fa in Thawngtha bia cu an au pi i rian an tuan cang.\nOneness le Trinity Kong Ah debate An Tuah Tak Ahcun Teitu Cu Kan Ralpa Satan A Si Te Lai –\nOnline in Taklawng Hmantlak Le Zuzu le Kuk Kuk Kuat A Hmangmi Cu An Tlaih Thluahmah Cang Hna


A Poi taktak si: A Tu Nai Te Ti Awk Ah Khan Australian Melbourne khua ah Vaal Dawt Bik Zathang Nih Mual A Kam Liam Tak — Salai Ephraim Thawngpang\nA Poi taktak si: A Tu Nai Te Ti Awk Ah Khan Australian Melbourne khua ah Vaal Dawt Bik Zathang Nih Mual A Kam Liam Tak\nApoi taktak si.tu naite ti awk ah khan Australian ram khuapi Melbourne khua ah a um mi Vaal Dawt Bik Zathang Nih Mual A Kam Liam Tak tiah thawngpang theih a si.a mah hi Tlangval a si i,kum 43 a si cang.tantak mi chungkhar Bawpa nih hnem hna sehlaw.an ngeihchiat nak kan in hrawmpi hna.hi thih lohnak konghe pehtlai in Australia Chin Community – EM nih a tang lei bantuk in a langhter.\nMelbourne Nichuahlei i khua a sa mi VCBC Khrihfabu chungtel Vaal Dawt Bik Zathang (43) nih July 24 zinglei ah ruah lo tuk in mual a kan liam taak. Tv Dawt Bik hi Pu Ui Kam le Pi Mah Tial hna i an fapa upa bik a si. A nulepa chungkhar dang hna cu USA ah khua an sa. Amah le a nau Pi Ngun Ca hi Australia ram Melbourne Nichuah lei ah khua an as ve. Tv Dawt Bik cu 2009 ah Malaysia in Australia, Melbourne ah a rak phanmi a si. Atu btk in ruah lo tuk in a kan liam taak caah kan ngaih a chia hringhran ko.\nPhoto Credit Australia Chin Community .\nCucaah a tanglei bantuk in chungkhar hna hnemhnak le thutpinak ngeih a si lai. Ani: 25 & 26 /07/2019 ( Thursday & Friday) Acaan: 6:30pmAhmun: VCBC biakinn Adress : 55 Lusher Rd. Croydon 3136.Tv Dawt Bik hi a chuahpi a far Pi Ngun Ca le chungkhar sinah khua a sa mi a si .Chungkhar len kai a duhmi nih a tanglei address ahhin len kai khawh a si .\nAdress : 30 Felix Gr, Mooroolbark 3138.Thawngpang halnak le pehtlaihnak: Rev Japheth Lian 0421 459 992( Church Pastor) Pastor Van Hei Lian 0414 276 587.Ruakvui ni le caan a fianfai khawh rih lo caah thawngthanh than khawh lengmang kan I zuam lai.Chungkhar hna cungah Bawipa daihnak um hraam ko seh .Ngaihchiatnak tuarpi buin , ACCEM.\nChirhchan:Australia Chin Community – EM\nTagged A Poi taktak si: A Tu Nai Te Ti Awk Ah Khan Australian Melbourne khua ah Vaal Dawt Bik Zathang Nih Mual A Kam Liam Tak\nSingapore Cozah Nih Sai Ho Le Saphu Kep Zuar In Chawlehnak Cu An Phih Cang Lai A Ruang →\n← Salai Csthang Cp Nih Paletwa Chin Ralzam Hna Kong A Chim Mi CuZangfak Taktak An Si


Khao Lak Transfer Service Destinations @ Phang Nga, Thailand\nThe name “Khao Lak” literally means “Lak mountain“. Lak mountain is one of the main peaks in the hilly small mountainous region (maximum height 1,050 meters (3,440 ft) within Khao Lak – Lam Ru National Park. The tiny village of Ban Khao Lak, the original beach, Hat Khao Lak, and the bay of Khao Lak (Ao Khao Lak) actually all lie in the Lam Kaen sub-district of Thai Mueang district. But in recent years, presumably for reasons of convenience, commerce and marketing, the generalisation of the name Khao Lak has propagated itself northwards almost as far as the town of Takua Pa.\nIt is popular for its serene ambiance and as a departure point for liveaboard scuba diving trips to the Similan Islands. Khao Lak is approximately 60 kilometres (37 miles) north of the island of Phuket along Phetkasem Road (Thai Route 4), one of four major highways in Thailand. Khao Lak is serviced regularly by buses. Phuket International Airport (HKT) is 74 kilometres (46 miles) south on the island of Phuket. Though Thailand’s economy is mostly export-dependent, Khao Lak remains mostly tourist-dependent, with surrounding agriculture and commercial fishing making up a small contribution to Thailand’s overall economy.\nAO POR / POINT YAMU ฿2,500\nBANG RONG PIER ฿2,500\nBANGTAO BECH ฿2,500\nBOAT LAGOON ฿2,800\nKAMALA BEACH ฿2,800\nKARON BEACH ฿2,800\nKHAO SOK ฿2,500\nPHUKET AIRPORT ฿1,800


A Lung A Fim Lo Mi Cu Kum 100 An Si Zongah An Lung A Fim Hlei Ti Lai Lo – Lai Lungrawn Post\nA lung a fim lo mi cu kum 100 an si zongah an lung a fim hlei ti lai lo. Chinram milu ting 4.79 lawng kan si. Chin ralzam an umnak India ram khualipi New Delhi ( Janakpuri veng/Sang) khat nak in Chin state milu kan tlawm deuh. Ram pakhat a rumnak le a sifak nak tahfung amaru hrampi hi mipi nih kan pek mi ngunkhuai zong ai tel ve mi a si.\nKhrifabu pakhat a thawngnak le fek tein a dir khawhnak a hrampi zong khi khrifabu chungtel nih kan pek mi cheuhra cheukhat le thawhlawm pawl an si ve . Ram pakhat a rumnak le thanchonak a maru taktak hi cozah nih (Tax) an hmuh mi ah tampi a hngatchan mi a si.\nCozah nih Chinram caah Budget a pek mi cu cozah rian tuan tu le MP pawl caah a si lo. Chinram mipi thanchonak ding caah hman dingin pek mi Budget a si. Cozah nih tha tein a tuah hnu ah Budget a pek ko nain kan sifak peng, kawlram chungah eihmur tampi dir hmun tiang kan phan rih.\nUSDP le NLD cu kawlrawn hrambunh party veve an si. Kawl pawl nih hin uk lawngte an kan duh nain thancho ter an kan tinh duh lo. Cu bantuk thluak a ngeih mi Party chungah kan lai mifim tampi an i tel. Chinram mipi thanchonak caah rian tuan i tinh loin an mah pumpak miak kawl duh ah rian tuan mi an tam tuk.\nKum saupi USDP le NLD party pahnih lawng nih Kawlram ah an i cawlcang caah mipi phaisa ngunkhuai hi USDP le NLD nih an ngeih mi chawva ah a ruah sual mi kan tam tuk rih. Laimi tampi zongnih USDP le NLD sin lawngah bawmnak hal kho a si rua tiin a ruah sual mi an tampi ve.\nMipi phaisa hman in Chinram uk a kan duh peng mi hna ” USDP le NLD” party hi lairam mipi nih kan i fiang cikcek hna an hau. Chinram thanchonak caah pek mi mipi phaisa hi kawl Party a si mi USDP le NLD kut ah um ti hlah seh. Chin mipi caah hman dingmi Chin mipi phaisa cu Chin Party ” CNLD” nih tawlre ve cang hna seh. Kum 2010-2020 tiang Chinram Budget hman tha tein a tawlre thiam lo mi ” USDP le NLD ” party cu ” Bye Bye” tuah cang ko hna uh.\nSifak retheih le harsatnak chungin luat na duh maw? Khualrang ngaiin thancho na duh a si ahcun ” CNLD” vote rak pek ve cang. Tutan ah caan tha hman thiam loin nai palh sual cikcek a si ahcun kum 5 chung na tuar rih ko lai. By Salai Bawi Hlei Hu


Lau Tuk Hlah Uh! By Victor Khen Sang – Chin 11 News\nLau Tuk Hlah Uh! By Victor Khen Sang\nKan chim / kan țial lengmang bantuk in Covid-19 zawtnak hi April ah hin US ahcun amuihcem nak caan aphan lai. Nihin Johns Hopkins University nih cazin an laak nak ahcun mithi hi 4000 an lonh cang ati. Nizan nak in alet in an karh ti awk khi asi cang nain mah hi rak chim cia, thanh cia mi thawngpang asi ko. April thla lai hrawng hi cu nikhat ah mithi hi thong tampi an si kho ti zong an chim cia asi. Asinain April thla ahung dih incun duhsah tein ahung zor lai i cu chung ah sii arannak an sermi pawl in siseh, mipi ihlat deuh in um uh, nan kut thiang tein i țawl lengmang uh, ti in ralrin an kan tuahter mi pawl in siseh, ațha lei kan panh lai tiah zumh asi. Achiatcem nak kan phan rih lo. Atulio Covid-19 in vulei cung mizaw hi 887,000 leng kai asi cang i US ah hin 190,000 leng an si cang caah vulei cung Covid-19 in azawmi vialte ah minung 5 chung ah pakhat tluk cu American minung an si cang ti asi. Johns Hopkins University of Medicine data hi HIKA hin rak zoh lengmang uh. Ka țial lio ah hincun atu cazin ning hi asi rih nain zanlei hmanh ah athong in akai kho țhan mi asi. Cucaah mizaw cazin le mithi cazin atulio thawngpang kan țial mi ahcun ai thleng rang bik an si ti kha theih chih ahau.\nCun lau tuk awk asi lo, thanh ciami kha acang cuahmah mi thil asi ko. Coronavirus zawtnak rai hi China in ai thok nain ziah atulio ah hi tluk in an nih an i buai pi ti lo ti an ceihmi ahcun; China nih Wuhan khua in zawtnak hrik ahmuh bak khan Wuhan peng kha aphih dih colh i heh tiah an buai pi colh caah China ram pumpi ah karh lo ding in an kham khawhnak kha asi an ti. Wuhan khua kha rak phit colh hlah seh law, China ah hin atlawmbik mizaw 700,000 an um cang lai an ti. Asinain atu ahcun khuakip ah company an hun, rian an thok țhan cang hna. US cu an ramuk tu pawl nih an chim bang, achuah ka ah cu tluk cu asi lai lo tiah kan rak i ralrin piak lo caah hi tluk in akan den nak hi asi tiah Mayor Cuomo zong nih achim. S Korea le US ah hin Covid-19 virus an hmuh ani hi ai khat ko nain S Korea cu minung tong tamtuk a test colh hna i ralrinnak atuah colh caah S Korea ah minung 100 an thih lio ah US ahcun minung 1000 leng an thi tiah CNN debate ah an chim len. Asia ahcun facemask – mai huh an i tuah dih lio ah nitlak lei ram ahcun social distance timi minung kha i hlat deuh in um ko uh, nan kut kha i țawl lengmang ko uh ti kha biapi in an tuah. Cucaah facemask-hmaihuh i tuah hi ahim deuh ko rua ti zongin an ruah.\nBritain ram Oxford in Exscientia timi buu le Bill Gate nih adirpimi California ah aummi Scripps Research Institute i bawm in Covid-19 rai thlopnak sii ser ding in biatak tein thok an timh. Anmah pahnih hi minthang an si i zeidek an lawh te lai. Canada zong ah ZIKA virus le MERS virus khamnak caah rai khan sii (Vaccine) hlawhtling in arak chuah khotu Laval University of Quebec nih athar in Covid-19 vaccine an hneksak cuahmah ko. Atutiang ahcun Asia, Europe, America khoika hmanh in zapi ca asi cang timi Vaccine sii an chuah kho rih lo nain achuak chom ko lai tiah an ruah. Cozah nih ramkip ah mah Covid-19 tlangrai khamnak ding ah Vaccine sii kawlnak caah an phaisa an bungh dih cio ko caah thinphan tuk ding asi lo.\nTutan Covid-19 pulh rai nih akan cawnpiak mi cu thil fate abiapit zia kha asi. Hmai huh(Facemask), kut țawlnak (Sanitizer) hei ti hna hi dollar fangkhat dawr ah zuar cem an si i vuleicung pulh rai pi nih avun tlun hnawh tik ahcun fangkhat man thil kha fanghra in cawk awk zong aum ti lo. Mi zapi nih ralrin tawk iralrin kha kan rian asi i cu pinlei cu akan hruaitu kan cozah hna nih heh tiah an tawlrel ve lai nain adonghnak cu Sertu Pathian nawlngeihnak (Proverb 16: 1-2) kha asi cang.\nLau tuk hlah uh, caan hi Pathian sermi asi.


Chin Mi Nih Sihni Pakhat Pu Chan Pum Nih Mual A Kan Liamtak Ruangmang Ai - Khuaruah Har News\nChin Mi Nih Sihni Pakhat Pu Chan Pum Nih Mual A Kan Liamtak Ruangmang Ai\nSihni Chan Pum (Pu) cu July 9 zaan 9:40 pm hrawng ah mual a liam tiah kan theih. Pu Chan Pum nih an kan thih tak cu, Laimi caah sungh zatlak, pasaltha, dirkamh tu le mifim pakhat kan sungh a si ko.\nAmah hi BA (Law), LL.B, B.R.E. (Advocate) a si i Laimi (a bik in Hakha le Thantlang) nih Sihni (Lawyer) kan ngeihchun pakhat a si. Tuzaan ah khan ruah lo pi in an kan thih tak tiah kan hun theih hi a si. Tantak mi chungkhar cingla rualchan dihlak Pathian nih hnem hram hna sehlaw.\nRelchap-Pathein Khua I Ramkhel Lei Ah Cawlcang Ngai Mi Ko Wine Tun Naing Cu Shwepyita Ah An Tlaih. Ayeyarwaddy ramthen,Pathein khua i ramkhel lei ah a cawlcang ngai mi Ko Wine Tun Naing cu June 28 ah Yangon ramthen,Shwepyita peng ah tlaih a si ti’n thawngtheih a si.\nKo Wine Tun Naing cu Pathein ah ralhrang duhlonak langhternak lamzawhnak ah a thihruai tu hna a si tlaih dingin thanhmi a si caah a dup nak ah tlaih a si tiah a hawikom pakhat sinin theih a si. Anih hi tlaih dingin thanhmi a si i Yangon ah a hawi inn ah a dup a hawipa zong ramkhel lei ah a cawlcang mi a si caah a hawipa an tlaih ah a nih zong tlaih a si tiah” Ko Wine Tun Naing i hawi pakhat nih a chim.\nTlaih a si hnu ah Insin thong ah thlak a si hnu zarhkhat ah zohfel in July 6 ah Pathein palek Sakhan ah an kuat tiah theih a si. Ralhrang nih nawlngaihnak a lak hnu ah Pathein ah ralhrang duhlo cawlcanghnak ah tlaihmi 100 leng an si tiah khuami cheukhat nih a chim ti’n Ayeyarwaddy. Times nih a langhter. Crd: TCP\nBreaking News: Banglades Ah Sehzung Pakhat Ah Kangmei A Chuak I Minung Pathum An Thi\nKalay-Kabaw-Gangaw Ah Chinland Defence Force An Dirh Ve Cang


Col. Solomon Thang Ding Europe Ah Ni 90 Timi Cauk Tlangzamhnak An Tuah; Ahodah Catialtu A Si? - THE CHINLAND POST\nCol. Solomon Thang Ding Europe Ah Ni 90 Timi Cauk Tlangzamhnak An Tuah; Ahodah Catialtu A Si?\nCity Hunter| 2018 April 23| Col. Solomon Thang Ding, Europe ah Ni 90 timi cauk cu April 22, chun hnu CACC zung, Hakha ah tlangzamhnak an tuah. Hi cauk a tialtu hi ahodah a si?\nHi cauk tlangzamhnak ah Chin ramkulh hluttaw Speaker Pu Zo Bawi le CPTC in tuanvo ngeitu lutlai Rev. Tluang Ceu nih biatawi chimnak an ngeih veve. Hi cauk tlangzamhnak ah Hakha zatlang bukip le dawtu hawikom upa zapi 30 renglo an chuak kho.\nCol. Solomon Thang Ding\n‘Col. Solomon Thang Ding, Europe ah Ni 90 timi cauk cu CDES (Centre for Development and Ethnic Studies) nih uk 1000 in an chuahpiak. Cauk cu alak in phawtzamh an si. Hi cauk a duhmi paoh nih The Chinland Post zung, Hakha ah va i laak cio khawh a si. Hi cauk cu cahmai 320 renglo tluk aa telmi cauk tha ngai a si tiah kan theih.\nHi cauk chungum ah phundangte in aa telmi cu; ‘Lai Pasal Tha CNA Tlangval le Lasi Ngaknu Tuanbia’ timi (content) hi a si. Cun, ramkulh level in CNA/F le cozah i biakchawnhnak i hnatlaknak ngeihmi siseh, ramkomh level in CNA/F le cozah i biakchawnhnak i hnatlaknak ngeihmi zong tlingte in hmuh le rel khawh an si.\nHi cauk tlangzamhnak he pehtlai in CNF in Col. Solomon Thang Ding nih atu bantuk in zapi sin ah a chim.\n“Hi cauk rel khawh ding in a kan chuahpiaktu CDES cung ah kaa lawm tuk. Uk 1000 a kan chuahpiak. Hi cauk cu kan zuar lo, alak in phawtzamh an si dih ko lai. Hi cauk hi keimah pumpak kong tialmi cauk a si lo. Europe ah Ni 90 chung ka khualtlawnnak i mizapi he ton biaruahnak kan ngeih lio i biahalnak le bialehnak siseh, CNA/F cawlcangh riantuannak, hriam kan tlaih chung ah kan hmuhtonmi tibantuk pawl vialte aa tel dih. Keimah pumpak nih ka tialmi a si lo. Catialtu hi CNF Centre committee chungtel a simi le ka khualtlawnnak zong ah a ka zul pengmi upatmi kan pu Salai Tawk Ceu a si. A cung ah kaa lawm tuk hringhran.”\nCatialtu: Salai Tawk Ceu\n‘Col. Solomon Thang Ding Europe ah Ni 90’ timi cauk catialtu cu Salai Tawk Ceu a si. 1989 kum in CNF chung ah a rak lut. 2003 ah Denmark a phanh cangka in Denmark um Chinmi le CNF kan ram le miphun ca rian kan tuanti khawh nakhnga biatak tein a cawlcang colh. 2008 in 2014 tiang CNF Regional Committee in Denmark ah Chairman a rak tuan. 2009 in atu cauk a chuah tiang CNF Centre Committee member a si.\nHi catuk tlangzamhnak ah Chin ramkulh hluttaw Speaker Pu Zo Bawi nih, “Hi bantuk dothlennak cauk kan chuah khawhmi hi mi van tha taktak kan si. Chin miphun caah rotha cauk taktak a si. Cauk a tialtu, a chuahtu le a tawlreltu vialte upat ka pek dih hna, kaa lawm tuk” tiah zapi sin ah a chim.\nMP hlun a simi Pu Chan Pum zong nih, “Chin miphun dothlennak kong tuanbia hi an kan chimhmi kan theih theu. Asinain hmurka chimnak lawng si lo in atu ah cauk taktak in a hun chuah tikah Chin miphun caah cauk Rotha taktak a si. A chungum (content) pawl ka hun zoh tikah hi cauk ahhin CNA/F riantuan cawlcanghnak le Chin miphun dothlennak tuanbia a tling pah dih ko. Catialtu hrimhrim a thiam tuk. Cauk tlangtar, ‘Col. Solomon Thang Ding, Europe ah ni 90’ timi te hrimhrim hi ka uar kho tuk. Keimah pumpak hrimhrim zong in cauk tawlreltu le chuahtu cung ah ka lung aa lawm tuk” tiah The Chinland Post ah a chim.\nHi cauk tlangzamhnak tuah ni ah Rev. Tluang Ceu nih, Kawlram uktu U Khin Ngunt chan in ramri ah CNA/F le cozah an rak i chawnhbiaknak kong, President Thein Sein cozah chan ah CNA/F le cozah an i chawnhbiak khawhnak ding lamkaltu rian an tuannak kong, ramkulh le ramkomh dirhmun in kahngol hnatlaknak min an thut khawhnak kong le a donghnak bik ah NCA hnatlaknak min an thut i kumzabu 21 panglong conference an kainak thawng in Chin miphun le Chinram thanchonak innka a hun i hun deuhnak kong chimphuannak a ngeih. Cun, CNA/F ruang ah Chin miphun tampi ramtha kan phak khawhnak kong le mah sining hngal lomi ramleng um tampi nih CNA/F chiatnak le thatlonak kong an chim caan i a lungfahnak le a ngaihchiatnak kong zong a chimchih tiah theih a si.\nCDES (Centre for Development and Ethnic Studies) hi Kawlram ah tlangcung miphun kongkau cauk tambik a chuahtu phu an si. Rangoon ah zung hun in riantuan cawlcanghnak an ngei. Cauk chuah lawng si lo in democracy le federal kong cawnpiaknak a pe lengmang tu phu zong an si. Dr. Lian Hmung Sakhong hi CDES ah Executive Director a rak tuan balmi a si, atu cu Board member lawng in a telpi cang hna.\nChin Miphun Dothlennak Tuanbia a simi le cauk rotha taktak hi Pu Victor Biak Lian tialmi le chuahmi “Ka Philh Kho Lo” timi le atu Salai Tawk Ceu tialmi “Col. Solomon Thang Ding, Europe ah Ni 90” timi cauk pahnih lawng hi a chuak rih tiah kan theih.\nPrevious Tuzan Hakha Show Ah David Lai, Jenevy Sui, Lal Din Thari, Van Siang Mang Le Hlasakthiam Tampi Hla An Sa Lai\nNext Hakha Khuathar Sang Pu Van Hup Inn A Kaang


NLD Cozah Nih an tuah khawh Ngaingai Hnga maw? Ruahaawk Tlak Ngai Mi Biahalnak. – Onlinenungak\nNLD Cozah Nih an tuah khawh Ngaingai Hnga maw? Ruahaawk Tlak Ngai Mi Biahalnak.\nNLD nih an tuah khawh ngai ngai hnga maw? cucu Federal in kan kal lai i kan tlin ter lai an ti caah.\nRamkomh cozah kan ser lai a ti nan ti ve caah, Mi (1) cung ah Uknak, Biaceih nak, Upadi suai nak nawl vo le biachah nak nawl hi chiah ti lo ding in a ti khawh ngai ngai lai maw?\nDaw Aung San Suh Kyi sin ah rampi suttung le surlu asi mi Aanaa (3) hi chiah ti lo ding in an ngamh in An au pi ngam tak tak lai maw timi ah le Pi Suh hi (Annasin) sinak in an khamh kho ngai ngai lai maw? cun Nuhrin covo le Genocide buar loin an i hlihphuah khawh ngai ngai lai maw?\n2008 Phunghram pi remh (or) Hnawn dingle Phunghrampi a thar in Suai ding? tah an tuah kho lai maw?\nDemocracy Federal biafang kha Federal Democracy in thlen? Tlangcung mi duh mi Federal Democracy Phunghrampi le Pine hna Federal pek in Mah tein khuakhan Lairel nak tlin ter tak lai maw?\nTlangcung Hriam tlai phu vial te nih NCA ah senthuh? Reconciliation timi ( I remh ṭhan nak, lunghrin nak ngeih loin hnangam lungdeih tein i zumh ngam nak)? Ralkap he dawhrem tein khuasa in ram hruai ṭi na Rule Of Laws timi Upadi buan co nak le Ralkap 25% in ṭhumh ding zong hi Tah?\nBiaceih bawipa Tamada nih rian pek lomi le Police Aanaa pek ding le Biaknak Zalonnak le Biaknak Tluk ruan nak le Media zalon nak le zalon tein chimhrel, ṭial khawh nak nawl le Firkhutnak le Eihmur nak um bak lo mi Cozah le minung hi tah aumter kho lai maw?\nNgunkhuai le Phaisa i phawt nak ah tlukruan cikceknak, Fimcawnnak le Ngandamnak ah tlukruannak, Ralkap zumhnak le bochan nak a hmuhco lai maw? Dinfel nak (Justice) nih Kanram culh dih ding ah zeitin?, cun Tlangcung mi hna zalon nak le Pine Aanaa a pe tak lai maw? Power sharing timi Bahu le Pine Aanaa tluh ruan nak le Tlangcung miphun hna Tamada pek cu teh a duh lai maw???\nPupa chinram vial te an kan pek ṭhan lai maw???\nRamri a remh ṭhan khawh lai maw???\nKawl miphun le tlangcung miphun hna karlak thleidan nak horkuang thuk pi hi teh a dam ter khawh lai maw???\nHranhram in vawlei hmun hma chut tawn tertu Pungsan (7) hi a hrawk tak tak lai maw???\nVawlei lawngkan Upadi asi mi Landlaw hi remh in a hnawn khawh tak tak lai maw????\nMinung pakhat nih siseh, Mirum pa nih siseh, Bawitlang le Cozah lutlai hna nih siseh, Tuluk / Kawl vai pa nih siseh, kanram cia cia ah Ekah (50) / 300ac, 3000ac ngeih khawh nak upadi hi a hrawk tak tak lai maw???\nKan sunsak mi Ni sunlawi hna hi zungkhar ni ah serh in a sun sak duh ve lai maw?\nKawl Uhpuk Ni (Kawl Sabbath) an ulh i an upat bantuk in Zerhpi Ni le Chin mi Ni Sunglawi hna hi ulh ve in an upat ngai ngai hnga maw? Tlangcung mi party hna nih ramkhel le cozah sersiam nak ah i tel khawh ding mi lamthluan hi khuakhan Lairel piak teh a duh ngai ngai hnga maw? PR phung hi a tauh ngai ngai lai maw??\nKawlram Politics, Economic, Social, Education, Technology, Legalization le Environment, tbk ah zalon tein le donkhan tu um bak loin, i tel tum khawh nak a pek duh ngai ngai lai maw? Cozah rianṭuan nak le Reng kai nak ah kawl miphun le Tlangcung mi thleidan nak a zawr lai or a tlau lai tiah na zumh maw? Krifa le Buda bada thlei dan nak umloin reng kai asi cang lai tiah na chimh ngam lai maw, KEP TO?\nKanram, kan miphun, kan caholh, kan nunphung, kan zatlang nun, kan biak nak dam nak caah a ṭuan chuak lai aa hmaithlak lai tiah na zumh hnga maw? Kan covo vialte peh ṭhan in kan hmuh co dih lai tiah nan kan chimh kho hnga maw? Kalay-Kabaw, Gangaw-ṭhilin, Saw-cauhṭhu, tbk hlan chan kan ram vial te an kan pek ṭhan tak tak lai maw? Kaletwa ram hi teh AA le Rakhine hna kut in a veng kho ngai ngai hnga maw?\nCrd: Saya Rung kaw


Kawl Ralkap Thla (3) Kah Ngolmi ah Chinram le Rakhine Hmun Cheukhat an i Tel Lo – THE CHIN JOURNAL\nKawl Ralkap Thla (3) Kah Ngolmi ah Chinram le Rakhine Hmun Cheukhat an i Tel Lo\nMay 10, 2020 May 10, 2020 | The Chin Journal | Hakha, Chin State\nMay 10 in August 31 tiang, thla (3) chung Kawl ralkap nih kahdohnak kan ngol an ti nain cu chung ah cun Chin ramkulh chung le Rakhine ramkulh chung hmun cheukhat an i tel lo, tiah theih a si.\nCOVID-19 zawtnak pulrai a um bang in UN nih vawleicung hmun kip ah khadohnak ngol i COVID-19 zawtnak tu doh ding in thawng a thanh bang in Kawl ralkap zong nih zawtnak dohnak lei ah ttanlak ding in thla (3) chung kahdohnak kan ngol, tiah thawng an hun thanh hi a si.\nSihmanhsehlaw, kahdohnak ngol caan thla (3) chung ah Myanmar cozah nih ralhrang bu tiah a timi pawl an i tel lo.\nCozah nih phungning in ralhrang bu tiah a timi ARSA ralhrang bu le AA hriamtlai hi Kawl ralkap thla (3) chung kahdaihnak nih a huap hna lo bang in hi hriamtlai pawl an cawlcanghnak Chin ramkulh, Paletwa peng le Rakhine ramkulh chung hmun cheukhat zong ah kahdohnak ngol a um lo.\nCun, hi thla (3) chung ah hin tlangcungmi hriamtlai bu khat le bu khat karlak kahdohnak tuah lo ding le kahdaihnak caan hi mah hriamtlai hlawknak hmuhnak ca ah ningcang loin hman lo ding, tiah Kawl ralkap nih May 9 ah a chuahmi thla (3) chung kahdaihnak cathanh ah an telh chih.


Gadis Shawl Hitam: Masihkah Kau Ingat?\nSincerely, Asyiqin at 9:04 pm\nhey.fiza asiqin if im not mistaken aite??\nHuhuhu...I think you got the wrong person(macam penah dengan name tu btw tp xingat sape). I'm actually Nur Asyiqin. but, pape pon...salam perkenalan~\n19 May 2011 at 00:34\nrindu sangatlah dekat kelas 11 :(\neh jah! ko still bace blog aku ke? huaaaa...terharu~\nHaah3, rinduuu. korg xpe la slalu jumpe. korg dh brpe tahun xjumpe aku? haaaa....sejak amek result tau~\nTT-TT kirim salam aku kat sume kalo ko jumpe dorg ok? =D\noh jah, kalo ade fakta yang salah dalam post ni ko btulkan la eh, aku dh ingat2 lupe la.


Mah Lungtho in Inn a Thettu Cozah Nih Hmun Tawlrelpiak Lai – THE CHIN JOURNAL\nMah Lungtho in Inn a Thettu Cozah Nih Hmun Tawlrelpiak Lai\nAugust 19, 2019 August 19, 2019 | The Chin Journal | Hakha, Chin State\nAugust 19 ah Hakha khuasamhnak kong he pehtlai in Chin ramkulh cozah nih Media sin ah thil sining fianternak a tuah i khuasamh timhnak hmun chung ah phungning loin inn a satu hna nih anmah tein inn an thet a si ahcun innhmun kong ah acozah lei nih a tawlrelpiak hna lai, tiah Chin ramkulh sipin vuanci U Soe Htet nih a chim.\n“Anmah lungtho tein an theh a si ahcun acozah zong nih bawmhnak can ah hmun kan pek than ko hna lai. Hi khuasamhnak rian hi acozah nih dingrep tein a tawlrel i a tuahmi a si. Committee tha tein kan ser i atu in cun kum 1 hmanh a rau cang,” tiah U Soe Htet nih a chim.\nMah lungtho in inntheh a duhmi dawng 8 an um i dawng hnih tu cu caankarlak chung chungkhar sin ah um chung an i tim. A dang dawng 6 hi Cawbuk lam ah umnak acozah nih an tawlrelpiak chung hna lai i, hmunsamhmi chung ah rianrang in an i thial khawh nakhnga acozah lei in kan zuampiak hna lai, tiah a chim chap.\nSihmanhsehlaw, August 20 ah acozah nih a thehpiakmi hna cu an innhmun zong cozah ta lawngte a si cang lai, tiah August 15 ah khan Pu Sui Thio nih a rak chim.\nHakha, Cawbuk sang ah Chin ramkulh cozah nih Hakha khuasamhnak a tuahmi acre 676 chung phungning lo inn 130 an um i August thlathawh lei ah theh viar ding acozah nih a timhtuah nain Hakha khuachung bu kip pastorte hawikomhnak bu nih acozah an ton hna hnu ah August 20 ah hrawh ding in nicaan an thawn hi a si.\nHakha, Nazareth Sangmi Cheuchum Hmundang ah an i Thial Hna\nNihin Hakha ah COVID-19 in Minung 3 an Nunnak a Liam\nTu Thla Chung ah Hakha ah Oxygen Sehzung an Tuah Cang Lai\nASEAN Summit ah Myanmar Kong Lungtlinnak 5 an Tuah\nEU nih Myanmar Palik Cawnpiaknak Program a Ngol\nMyanmar Ralzam 1,200 Kuat Than Lo Ding UNHRC nih a Fial\nUS President Biden nih Myanmar Ralbawi Pawl Dantatnak Thawng a Thanh\nTuluk le Taiwan Entainak a Linhsat Lio ah US nih Raldohnak Tilawng South China Sea ah a Thlah\nDonald Trump nih Myanmar Telh in Ram 13 Immigrant Visa a Phihmi Order Joe Biden nih a Let\nVP Kamala Harris nih Biakamnak ah Bible Pahnih aa Tlaihnak Aruang\nJoe Biden nih President Biakamnak ah an Chungkhar Bible a Hman\nHakha, Chin State\nThe Chin Journal website chung thawngpang cabia pawl a leng ah a chuakmi/midang tlenmi kong ah tuanvo kan la lo.\nTCJ Thawngpang a La Chintu hna Zulh Ding\n© 2021 The Chin Journal. All Rights Reserved.\nDesigned & Developed by Salai Zing Bawi